‘করোনা ভাইরাসের আতঙ্কে বৌ তিনবার করে বাড়ি ধুচ্ছে!’, বিরক্ত হয়ে হেল্পলাইনে ফোন করলেন স্বামী | national - News18 Bangla, Today's Latest Bengali News\n‘করোনা ভাইরাসের আতঙ্কে বৌ তিনবার করে বাড়ি ধুচ্ছে!’, বিরক্ত হয়ে হেল্পলাইনে ফোন করলেন স্বামী\nঘটনাটি ঘটেছে গুজরাতের আহমেদাবাদ শহরে।\nLast Updated: July 20, 2020, 7:52 PM IST\n#আহমেদাবাদ: করোনা ভাইরাস নিয়ে সকলের মধ্যেই নানারকম আতঙ্ক কাজ করছে। অনেকেই ভাইরাস যাতে না ছুঁতে পারে, তার জন্য ব্যবস্থা নিচ্ছেন। সম্প্রতি বলিউডের সুপার স্টার শাহরুখ খান প্লাস্টিক দিয়ে মুড়ে দিয়েছেন গোটা বাড়ি। কিন্তু আহমেদাবাদের বাসিন্দা এই দম্পতির সমস্যা অন্য। দু’জনের মধ্যে একজন সবসময় করোনা আতঙ্কে ভুগছেন, আর অন্যজন সেই আতঙ্কের চোটে চূড়ান্ত বিরক্ত হচ্ছেন। শেষ পর্যন্ত বাধ্য হয়ে স্ত্রীয়ের ‘অতি আতঙ্ক’ কাটাতে টেলি মেডিসিনের হেল্পলাইনে ফোন করে স্বামী বললেন, ‘করোনা ভাইরাসের আতঙ্কে বৌ তিনবার করে বাড়ি ধুচ্ছে! দিনে দু’বার করে বাড়ির ৫০০ লিটারের ট্যাঙ্কের জল ফুরিয়ে যাচ্ছে। আপনারা কিছু একটা ব্যবস্থা করুন।’\nঘটনাটি ঘটেছে গুজরাতের আহমেদাবাদ শহরে। ওই ব্যক্তি আরও অভিযোগ করেছেন যে তাঁর স্ত্রী কিছু থেকে কিছু হলেই বাড়ি মুছে পরিষ্কার করতে থাকেন। সারাদিনে তিনবার তিনি বাড়ি ধোয়াচ্ছেন। টেবিল, জুতোর রেক, চেয়ার, কিছুই ছাড় পাচ্ছে না। প্রতিবেশীরা এলে তাঁকে আগে স্নান করাচ্ছেন। সামান্য পাশের দোকান থেকে কিছু কিনে বাড়ি ফিরলেও স্নান করে বাড়িতে ঢুকতে হচ্ছে ওই ব্যক্তিকে। সব মিলিয়ে তিনি প্রচণ্ড বিরক্ত। তাই টেলি মেডিসিনে ফোন করে তাঁর দাবি, তাঁর স্ত্রী কোনওরকম মানসিক সমস্যায় ভুগছেন। চিকিৎসা করা দরকার।\nচিকিৎসকরা বলছেন, একে বলা হয়  Obsessive Compulsive Disorder (OCD)। আসলে ওই মহিলা সবসময় করোনা ভাইরাস তাঁকে আক্রমণ করতে পারে, এই আতঙ্কে ভুগছেন। আর সেই জন্যই এমন করছেন। এমনটা কম বেশি অনেকের মধ্যেই দেখা যায়। লকডাউনে বাড়িতে বন্দি থাকার কারণে এই মানসিক সমস্যা আরও বেশি করে তৈরি হচ্ছে।\nFirst published: July 20, 2020, 7:52 PM IST\n২০১৯ থেকে ২০২০, কোথায় কোথায় ঘুরতে গিয়েছিলেন রিয়া? পুলিশের হাতে নতুন তথ্য\nশহরের বুকে ১০ দিনে করোনা আক্রান্তের বিল প্রায় ৯ লক্ষ! বেঁচে শুরু ফের 'বাঁচার' লড়াই\nসম্পত্তির লোভে ডাইনি অপবাদ দিয়ে গোটা পরিবারকে গ্রামছাড়া করার অভিযোগ গাজোলে\nকরোনাকে হাতিয়ার করে দেওয়াল লিখনের ধুম মালদহের মানিকচকে !\nরান্না ভাল হয়নি, তরকারিতে স্বাদ নেই, রাগে বউকে কেরোসিন ঢেলে পোড়ালেন স্বামী


বেরোবিতে শেখ হাসিনা হলে ছাত্রলীগ সভাপতির ১৪ লাখ টাকা চাঁদা দাবি\nসোমবার, ১৫ এপ্রিল, ২০১৯, ০৫:১৩:১৬ 15:27\nইভান চৌধুরী, বেরোবি প্রতিনিধি : বেগম রোকেয়া বিশ্ববিদ্যালয়ে (বেরোবি) নির্মণানাধীন ড. ওয়াজেদ রিসার্স ইনস্টিটিউট এবং শেখ হাসিনা ছাত্রী হল ভবনে ১৪ লক্ষ টাকার চাঁদা দাবি করেন বিশ্ববিদ্যালয় শাখা ছাত্রলীগ সভাপতি আবু মোন্নাফ আল কিবরিয়া (তুষার কিবরিয়া)।\nশনিবার রংপুর মেট্রোপলিটন তাজহাট থানায় অভিযোগ তুলে একটি সাধারণ ডায়েরী (জিডি) করেছেন নির্মাণাধীন ভবনের সাইট ইঞ্জিনিয়ার মোশারফ হোসাইন।\nনির্মাণাধীন ভবনের সাইট ইঞ্জিনিয়ার মোশারফ সাধারণ ডায়েরীতে (জিডি) অভিযোগ করে বলেন, ‘গত ১২ এপ্রিল বিকাল ৩টায় আমি নির্মাণাধীন ড. ওয়াজেদ রিসার্চ ইনস্টিটিউটের সাইটে অফিস কক্ষে অবস্থান করার সময় ছাত্রলীগ সভাপতি তুষার কিবরিয়া আমার অফিস কক্ষে এসে ১৪ লক্ষ টাকার চাঁদা দাবি করেন। এসময় ১ লক্ষ টাকা সেদিন সন্ধ্যার মধ্যে দাবি করেন এবং বাকি ১৩ লক্ষ টাকা পরবর্তীতে দিতে হবে বলে হুমকি দিয়ে যান।\nএসময় প্রজেক্টের ইনচার্জ ইঞ্জিনিয়ার ইকবাল বাহারকে টাকা দেওয়ার চাপও সৃষ্টি করেন তুষার কিবরিয়া। এছাড়াও শ্রমিকদের উপর বিভিন্নভাবে ভয়-ভীতি ও চাপ প্রদর্শন করে কাজ বন্ধ করে দিয়ে যান। এরপর থেকে আমি নিরাপত্তাহীনতায় ভুগছি।’\nএ বিষয়ে ইঞ্জিনিয়ার মোশারফ হোসাইনের সাথে যোগাযোগ করা হলে তিনি বলেন, ‘বিশ্ববিদ্যালয় ছাত্রলীগ সভাপতি তুষার কিবরিয়া আমার কাছে চাঁদা দাবি করেছে এবং হুমকি দিয়েছে তাই আমি নিরাপত্তার জন্য থানায় সাধারণ ডায়েরি করেছি’।\nসাধারণ ডায়েরীর বিষয়টি নিশ্চিত করে তাজহাট থানার ওসি শেখ রোকনুজ্জামান বলেন, ‘এ ব্যাপারে গত শনিবার একটা জিডি করেছেন তিনি (মোশারফ হোসাইন)।\nতবে অভিযোগ অস্বীকার করে ছাত্রলীগ সভাপতি তুষার কিবরিয়া বলেন, ‘বর্তমান বিশ্ববিদ্যালয় প্রশাসন তাদের দুর্নীতি, অনিয়ম, বিশৃঙ্খলা এবং স্বেচ্ছাচারিতা চাপা দিতে আমার উপর এই অভিযোগ এনেছে।\nপ্রশাসনের বিরুদ্ধে তাদের দুর্নীতির কথা তুলে ধরায় আমাকে এবং ছাত্রলীগকে কোণঠাসা করতে এই নোংরা ষড়যন্ত্রে লিপ্ত হয়েছে। এটা প্রশাসনের একটা স্বভাব। আমি উপাচার্য মহোদয়ের সাথে কথা বলেছি বিষয়টা দেখার জন্য সময় নিয়েছেন উপাচার্য বলেও জানান তিনি।’\nপ্রাথমিক থেকে দ্বাদশ শ্রেণির পাঠক্রমে বিরাট পরিবর্তন\n৪১তম বিসিএস এর প্রজ্ঞাপন যেকোন সময়, পদ ২ হাজার ১৩৫\nআগামী বছর বিশ্ববিদ্যালয়ে সমন্বিত ভর্তি চায় সরকার\nএকাদশে ভর্তি কার্যক্রম শুরু রোববার\nড. ওয়াজেদ মিয়ার সমাধিতে বেরোবি প্রশাসনের শ্রদ্ধা ও পুষ্পার্ঘ্য অর্পণ\nজাতীয় বিশ্ববিদ্যালয়ের স্থগিতকৃত পরীক্ষার নতুন সূচি


বাংলাদেশী নাটকে ভাষার বিকৃতি\nসেলিম কামাল | প্রকাশ : ১৯ ফেব্রুয়ারি ২০১৫\nঅফিস-আদালতে ভাষাকে সম্মান জানিয়ে নিয়ম তৈরি করা হলেও মাতৃভাষার প্রতি অবহেলার এ প্রবণতা আমাদের ইলেকট্রনিক মিডিয়াতে সবচেয়ে বেশি। অথচ, এ মাধ্যমগুলোতেই ফেব্র“য়ারি মাস এলে বাংলা ভাষা নিয়ে তৈরি হয় নানা অনুষ্ঠান। কর্মকর্তা আর নীতিনির্ধারকদের অন্তরে নয়, টিভি স্ক্রিনের এককোণে স্থান পায় শহীদ মিনারের ছবি। এমনকি সেই মাসেও আধো বাংলা আর আধো ইংরেজির মিশ্রণে অন্য রকম স্টাইলে কথা বলার ভঙ্গিতে পাওয়া যায় তরুণ কোনো জকিকে। বিভিন্ন নাটকের সংলাপে সারা বছরই আমরা শুনতে পাই অশুদ্ধ বাংলার ছড়াছড়ি। এ অশুদ্ধ ‘অনুশীলন’ এতটাই বাজে প্রভাব ফেলেছে যে, তরুণ-তরুণীরা সংবাদ পড়তে গিয়ে ভীষণ বিপাকেই পড়ে যান। অনেক সময় এমনও দেখা যায়, টিভি রিপোর্টারদের কেউ কেউ অশুদ্ধ বাংলা উচ্চারণ নিয়েই দিনের পর দিন সংবাদ বর্ণনা করে যাচ্ছেন।\nতাই প্রশ্ন দেখা দিয়েছে, বাংলা ভাষাকে যদি আমরা সঠিকভাবে নিজেদের মতো প্রকাশ করতে এবং তুলে ধরতে না পারি, তাহলে কী লাভ হল- এ ভাষার জন্য জীবন দিয়ে? দেশীয় ইলেকট্রনিক মিডিয়ার মাধ্যমে আমাদের মাতৃভাষা ক্ষতিগ্রস্ত হচ্ছে, অধিকাংশ ক্ষেত্রেই টিভি নাটকে ভাষার নেতিবাচক ও দুর্বল ব্যবহারের ফলে। একসময় টিভি নাটক দেখে অনেকে শুদ্ধ বাংলা ভাষা শেখার চেষ্টা করতেন। এখন আর কেউ বাংলা ভাষা শেখার জন্য টিভি নাটক অনুসরণ করেন না। কেউ কেউ এমনটি মনে করেন যে, এ সময়ের একশ্রেণীর নির্মাতার টিভি নাটক দেখলে নিজের জানা শুদ্ধ ভাষাই ভুলে বসে থাকতে হবে। যারা এ কাজের পৃষ্ঠপোষকতা করছেন, তারা জানেন না, নিজের ভাষার কতটা ক্ষতি সাধন করছেন। আমরা মঞ্চ নাটকে শুদ্ধ বাংলায় সংলাপ ব্যবহার দেখে থাকি। যদি আঞ্চলিক কোনো নাটক হয়, তবে সেটা ভিন্ন কথা। আমাদের টিভি নাটকে বাংলা ভাষার উচ্চারণে অশুদ্ধতা অসংলগ্নতা কখনও মেনে নেয়া যায় না। কিছু কিছু টিভি নাটকে এখন যে ধরনের সংলাপ বা দৃশ্য দেখি, তা আমাদের ভবিষ্যৎ প্রজন্মের জন্য ক্ষতির কারণ হয়ে দাঁড়াবে। আমাদের বাংলা ভাষা অনেক সমৃদ্ধ এবং সুললিত। এ ভাষায় আমরা আমাদের মনের চাওয়া-পাওয়া এবং বিভিন্ন অনুভূতি প্রকাশ করে থাকি। কিন্তু সেই ভাষাকে ভিন্ন দিকে প্রবাহিত করার এ প্রবণতা থেকে আমাদের বের হয়ে আসতে হবে। নাটককে আমরা বিভিন্নভাবে সংজ্ঞায়িত করে থাকি। নাটক হল শ্রেণী-সংগ্রামের সুতীক্ষè হাতিয়ার, প্রতিবাদের বাহন, নাটক আমাদের সব অবক্ষয় দূর করতে শেখায়, আমাদের সচেতনতা বৃদ্ধি করে। এখনকার কিছু নাটকের সংলাপ শুনে আহত হতে হয়। যেটা শিল্পমানে সমৃদ্ধ নয়, যার মধ্যে মাধুর্য নেই সেটা কখনোই সংলাপ হতে পারে না। অশুদ্ধ বাংলা ব্যবহার যারা করেন, তারা আত্মপক্ষ সমর্থন করে বলেন, আমরা নাটকে নিজেদের জীবনটাকে তুলে ধরছি। কিন্তু কথা হল, নাটকের সংলাপে অবশ্যই সুনির্দিষ্ট, সুনিয়ন্ত্রিত কাঠামো থাকতে হবে। আমার ভাষা আজ আন্তর্জাতিক স্বীকৃতি পেয়েছে। এখন আমাদের উচিত বাংলা ভাষাকে আরও সমৃদ্ধ করা। আর তা না করে, যদি আমরা বাংলা ভাষা নিয়ে নিজের মতো করে নতুন কিছু প্রবর্তনের চেষ্টা করি, সেটা বোধকরি ভালো দেখায় না। তুই-তামারি, করছি-খাইছি-গেছি, এমনকি বিভিন্ন রকম গালাগাল উচ্চারণ করতে শোনা যায়। এটা এক ধরনের অসভ্যতা। বাংলা ভাষাকে নিয়ে এ ধরনের ছেলেখেলা বন্ধ করতে হবে। যারা বাংলা ভাষাকে নিয়ে নতুন কিছু করার চেষ্টা করছেন তাদের বলব, আপনাদের দরকার নেই এত আধুনিকতা দেখানোর। উচ্চারণ নিয়ে এত গবেষণা করার আপনার কোনো প্রয়োজন আছে বলে মনে হয় না। বাংলা ভাষাকে বিকৃতভাবে উপস্থাপন, এটি ভীষণ পীড়াদায়ক। যারা আমাদের ভাষাকে নষ্ট করে দিচ্ছে, এখনই তাদের সচেতন হওয়া উচিত। আর তা না হলে আমাদের ভবিষ্যৎ প্রজন্ম বাংলা ভাষা অবক্ষয়ের চর্চা শুরু করবে। নাটকের চরিত্রের দোহাই দিয়ে অশুদ্ধ বাংলা ভাষার ব্যবহার মেনে নেয়া যায় না। মনে রাখতে হবে, টেলিভিশন হল ড্রয়িংরুম মিডিয়া। ঘরে বসে কেউ এ রকম শব্দ শুনতে চায় না। সাংস্কৃতিক কর্মকাণ্ডে আমরা যে কোনো মাধ্যমে যা-ই করি না কেন, সেখানে প্রমিত বাংলার ব্যবহার থাকা উচিত। আমরা যখন কোনো ভাষা উচ্চারণ করতে যাই, তখন সে ভাষার অভিধানে যেভাবে উচ্চারণ রয়েছে, সেভাবেই তা করা উচিত। সংলাপ লিখতে গেলেও বিষয়টি খেয়াল রাখতে হবে। ভাষার ক্ষেত্রে আমরা যদি যত্নশীল না হই, তা হলে পরবর্তী প্রজন্ম আমাদের কাছ থেকে কী শিখবে বা আমরা কী রেখে যাচ্ছি তাদের জন্য? আমরা যদি বাংলা ভাষার উন্নয়ন করতে না পারি, তা হলে তা যেন নষ্ট না করি। যারা বাংলা ভাষাকে বিকৃতভাবে উপস্থাপন করছেন, তাদের শোধরানো প্রয়োজন। সহজে জনপ্রিয় হওয়ার জন্য অনেক কিছু করা যায়। আগামী প্রজন্মের কথা ভেবেই বাংলা ভাষাকে আমাদের শুদ্ধভাবে ব্যবহার করা উচিত। যারা সাংস্কৃতিক কর্মী, শুদ্ধ বাংলা ভাষা চর্চা অব্যাহত রাখা তাদেরই দায়িত্ব। পাশাপাশি টিভি বা রেডিও চ্যানেল কর্তৃপক্ষকেও এ বিষয়টির দিকে নজর দেয়া উচিত। মনে রাখতে হবে- সব পরিবর্তনই উন্নয়ন নয়, যেমন সব চলাই সামনে এগিয়ে যাওয়া নয়। আমাদের টিভি নাটকের বিষয়বস্তু ও নির্মাণে নবীন নির্মাতারা অনেক পরিবর্তন এনেছেন, একথা অস্বীকার করার কোনো উপায় নেই। তেমনি তাদের কারও কারও কারণেই যে টিভি নাটকে আপত্তিকর সংলাপ, অশোভন দৃশ্য এবং উদ্ভট ও অবাস্তব বিষয়বস্তু আমাদের তরুণ সমাজকে নেতিবাচক মানসিকতা তৈরিতে ভূমিকা রাখছে- এ কথাও মানতে হবে। মূলধারার নির্মাতা-কুশলীরা মনে করছেন, গত কয়েক বছর ধরে টিভি নাটকের সবচেয়ে বড় অধঃপতন হচ্ছে এর মাধ্যমে ভাষা বিকৃতিকে চরমে পৌঁছে দেয়া।\nনাটকের সংলাপ বা বিজ্ঞাপনে আটপৌরে ভাষার ব্যবহার টেলিভিশনের পর্দায় বড় কোম্পানিগুলোর অর্থায়নে যদি হতেই থাকে- তবে বাংলা ভাষার মান তো থাকবেই না, বরং ভাষার প্রাণ নিয়েও টানাটানি হতে পারে।\nনাটকে আঞ্চলিক ভাষা ব্যবহারের মাত্রা বৃদ্ধি পাওয়াও শুদ্ধ ভাষা চর্চার অন্তরায়। যারা শুদ্ধ বাংলায় সংলাপ দিয়ে নাটক জমাতে পারেন না, তারাই আঞ্চলিক ভাষার রস নিয়ে নাটককে রসালো করতে চান। এ প্রবণতাও কমাতে হবে। মনে রাখতে হবে সবকিছুতেই নান্দনিকতা থাকে, শুধু বৈচিত্র্যের দোহাই দিয়ে শুধু আঞ্চলিকতার দোহাই দিয়ে অশুদ্ধ বাংলার ওপর নির্ভর করে চলতে থাকলে বাংলা ভাষা অচিরেই হারাবে তার মাধুর্য।\nবলিউডের সেরা ১০ ধনকুবের\nঅবশেষে ঘোষণা তবে বিয়ে কবে?\nঅস্কার রজনীর অপেক্ষায়\nবন্দি নারীর উপাখ্যান


মহিলাদের ৬টি ট্রেন্ডিং ফ্যাশন অ্যাকসেসরিজ in bengali | POPxo Bengali\nএই ৬টি ফ্যাশন অ্যাকসেসরিজ কিন্তু এখন বাজার কাঁপাচ্ছে!\nফ্যাশন (fashion) করতে আমরা কম-বেশি সকলেই পছন্দ করি, এটা নতুন কথা নয়। লেটেস্ট ফ্যাশন ট্রেন্ড কি, কোন ডিজাইনার কী নতুন ডিজাইন লঞ্চ করলেন, কোন পোশাকের সঙ্গে কোন অ্যাকসেসরিজ ভাল মানায় – এগুলো আমাদের অনেকেরই নখদর্পণে। তবে এরকমও অনেকেই আছেন, যাঁরা হয়তো ফ্যাশন করতে চান ঠিকই, কিন্তু লেটেস্ট ট্রেন্ড সম্বন্ধে সম্যক ধারণা না থাকায় ঠিক সাহস করে এগোতে পারেন না। তবে এখন আর চিন্তা নেই। কারণ POPxo বাংলার টিম আপনাদের বলে দিচ্ছে যে ফ্যাশন ডিভা হয়ে উঠতে গেলে ২০১৯-এ কোন-কোন অ্যাকসেসরিজ (accessories) ‘মাস্ট হ্যাভ’! ও হ্যাঁ, কোথায় পাবেন সেটাও বলে দিচ্ছি আমরা ;)\n১। সরু স্ট্র্যাপি হিলস\nহাই হিলস যে চিরকালই ফ্যাশনে ইন ছিল, সেটা আমরা সকলেই জানি, আর এটাও জানি যে, এই ট্রেন্ড কখনও পুরনো হওয়ার নয়। আপনি যদি হাই হিলস পরতে স্বচ্ছন্দ হন, তা হলে একজোড়া সরু স্ট্র্যাপি হিলস কিন্তু আপনার কালেকশনে রাখতেই হবে।\nকেমন দাম পড়বে: ৯২০ টাকা\nকোথায় পাবেন: গ্ল্যাডিয়েটর হিলস (আজিও)\n২। শ্রাঙ্কেন ব্যাগ\nভাবছেন তো এটা আবার কি জিনিস? এগুলো ছোট্ট এক ধরনের ব্যাগ যা টুকিটাকি জিনিস নেওয়ার জন্য আদর্শ। বলতে পারেন, ক্লাচ আর স্লিং ব্যাগের একটা কম্বিনেশন। কাছেপিঠে কোথাও গেলে টুকটাক সাজগোজের জিনিস, অল্প কিছু টাকা, টিস্যু ইত্যাদি রাখার জন্য পারফেক্ট শ্রাঙ্কেন ব্যাগ।\nকেমন দাম পড়বে: ৬২৯ টাকা\nকোথায় পাবেন: অ্যামাজন ডট ইন\n৩। মুক্তোর গয়না\nমাঝে কয়েকবছর মুক্তোর গয়নার চল অতটা না থাকলেও এবছর কিন্তু আবার সেই ট্রেন্ড ফিরে এসেছে। শুধুমাত্র কানের দুল বা নেকলেস নয়, হেয়ার ক্লিপ, হেয়ারব্যান্ড, প্যাচওয়ার্ক করা ব্যাগ, সব কিছুতেই এখন বেশ মুক্তো বসানো ফ্যাশন ফিরে এসেছে। আপনি যদি জবরজং ডিজাইন পছন্দ না করেন, তা হলে ছোট-ছোট মুক্তো বসানো গয়নাও কিনতে পারেন।\nকেমন দাম পড়বে: ৫৯৯ টাকা\nকোথায় পাবেন: স্টাইল ফিয়েস্তা (কুভস)\n৪। বড় কানের দুল\nআগেকার দিনে সিনেমার নায়িকারা যেমন বড়-বড় কানের দুল পরতেন, সেই ফ্যাশন এখন আবার ট্রেন্ডে। দেখবেন, নানা আকারের নানা ডিজাইনের কানের দুলে এখন বাজার ছেয়ে গিয়েছে! ঝোলানো হোক বা বড় স্টাড অথবা চাঁদবালি – যেটা পছন্দ সেটা কিনে ফেলুন। আর হ্যাঁ, সবচেয়ে মজার ব্যাপার হল, এই ধরনের দুল আপনি যে-কোনও পোশাকের সঙ্গেই পরতে পারেন।\nকেমন দাম পড়বে: ২১০ টাকা\nকোথায় পাবেন: আজিও ডট ইন\n৫। অ্যাঙ্গুলার সানগ্লাস\nনয়ের দশকে গোবিন্দ এবং করিশমা কপূরের হিট ছবিগুলোর কথা মনে আছে? খেয়াল করে দেখবেন যে, ওঁরা সে সময়ে ছোট-ছোট মাপের সানগ্লাস পরতেন। অনেকেই ওই ডিজাইনের সানগ্লাস দেখে তখন আড়ালে হাসাহাসি করতেন! তবে শুনলে হয়তো অবাক হবেন যে ওই অ্যাঙ্গুলার সানগ্লাস কিন্তু এখন আবার ফাশনে ইন এবং লোকজন রীতিমতো এই স্টাইলটি পছন্দও করছেন। কি কিনবেন নাকি একটা অ্যাঙ্গুলার সানগ্লাস?\nকেমন দাম পড়বে: ১৪৯৯ টাকা\nকোথায় পাবেন: লেন্সকার্ট ডট কম\n৬। ফ্লোরাল জুয়েলারি\nগোটাপট্টি এখন কিন্তু খুব ফ্যাশনেবল একটা ডিজাইন। পোশাকের এমব্রয়ডারি হোক অথবা বিয়ের ডেকরেশন – গোটাপট্টির কাজ ইদানীং খুব চোখে পড়ে। গয়নাগাঁটিও কিন্তু এই ডিজাইনে তৈরি হচ্ছে এবং এই ধরনের ফ্লোরাল জুয়েলারি এখন বাজার কাঁপাচ্ছে।\nকেমন দাম পড়বে: ২০০ টাকা\nকোথায় পাবেন: রাজস্থানি রংরেজ\nছবি সৌজন্যেঃ পেক্সেলস, আজিও, অ্যামাজন, কুভস, লেন্সকার্ট, রাজস্থানি রংরেজ


চীনে করোনা নিয়ন্ত্রণে চীনা ভ্যাকসিনের ম্যাজিক!\n- আব্দুল্লাহ আল সাফি ২৬ এপ্রিল, ২০২১ ১৪:১৫\nচীন থেকে গতবছর ছড়িয়ে পড়া করোনাভাইরাসে বিশ্বের ২১৫টি দেশ ও অঞ্চলে এখন পর্যন্ত ১৪ কোটি ৭১ লাখেরও বেশি মানুষ আক্রান্ত হয়েছেন। এদের মধ্যে মারা গেছেন ৩১ লাখ ১৫ হাজারের বেশি মানুষ। এই মুর্হুতে সবচেয়ে খারাপ অবস্থা ভারতে। সেখানে প্রতিদিন ৩ লাখের বেশি আক্রান্ত হচ্ছে আর হাসপাতালগুলোতে অক্সিজেন ও চিকিৎসার অভাবে মৃত্যু পুরো বিশ্বকে কাঁদাচ্ছে।\nবিশ্বের দ্বিতীয় সর্বোচ্চ জনবহুল দেশ ভারত করোনাভাইরাস সংক্রমণে শীর্ষে থাকা যুক্তরাষ্ট্রের পর দ্বিতীয় স্থানে রয়েছে, আর মৃত্যুতে যুক্তরাষ্ট্র, ব্রাজিল ও মেক্সিকোর পর চতুর্থ স্থানে আছে।\nযে চীন থেকে এই প্রাণঘাতি করোনা ছড়াতে শুরু করেছে, সেই চীনের বর্তমান পরিস্থিতি কী? আক্রান্ত ও মৃত্যুর পরিসংখ্যান দৌড়ে তারা বর্তমানে এতোটাই পিছে যে, করোনা যে চীন থেকে এসেছিল তা অনেকেই মনে করতে পারছে না! বরং করোনার ভয়াবহতা বিষয়ে যুক্তরাষ্ট, ইটালি, ব্রাজিল আর বর্তমানে ভারতের নাম বিশ্বজুড়ে আলোচিত।\nপরিসংখ্যান বিষয়ক সাইট ওয়ার্ল্ডোমিটারের সর্বশেষ তথ্যানুসারে, চীনে এপর্যন্ত করোনা আক্রান্ত ৯০,৫৯৯ জন আর মৃত্যুবরণ করেছে ৪৬৩৬ জন। যদিও চীনের প্রকৃত আক্রান্ত ও মৃত্যু নিয়ে অনেকের সংশয় আছে, তারপরেও বিশ্বস্বীকৃত এই পরিসংখ্যানকেই অফিশিয়াল সংখ্যা ধরতে হবে। পুরো বিশ্বের করোনা আক্রান্ত বিভিন্ন দেশের মধ্যে তাদের অবস্থান ৯৫তম, আর মৃত্যুতে ৫৮তম। যেখানে প্রায় সাড়ে ৭ লাখ আক্রান্ত দিয়ে বাংলাদেশের অবস্থান ৩৩তম, আর মৃত্যুতে ৩৭তম।\nউপরের এসব তথ্য দেখে আগ্রহ হওয়া স্বাভাবিক, কীভাবে চীন করোনা মোকাবিলা করছে? কোন ভ্যাকসিন বা কোন পদ্ধতিতে নিয়ন্ত্রণ করছে প্রাণঘাতি এই ভাইরাসকে?\nচীন মূলত গতবছর জুলাই থেকেই সেদেশে ভ্যাকসিন কার্যক্রম শুরু করেছে। চীনের ন্যাশনাল হেলথ কমিশন সায়েন্স অ্যান্ড টেকনোলজি সেন্টারের প্রধান ঝেং ঝংইউ’র ভাষ্যমতে (আগস্ট ২০২০), “স্বাস্থ্যকর্মী, সীমান্ত রক্ষাকারী বাহিনীর সদস্যসহ জরুরি ক্ষেত্রে কর্মরত লোকজনের অনেককেই কোভিড-১৯-এর ভ্যাকসিন দেওয়া হয়েছে। ইমার্জেন্সি ইউজের জন্য সেই ভ্যাকসিন জুলাই থেকে ব্যবহার করা হচ্ছে।” চীনে উৎপাদিত কয়েকটি ভ্যাকসিন জরুরিভিত্তিতে ব্যবহারের অনুমোদন দিয়েছে সেদেশের সরকার। এর মধ্যে সাইনোভ্যাক ও সাইনোফার্মের দুটি টিকা বিশ্ব স্বাস্থ্য সংস্থার অনুমোদনের অপেক্ষায় আছে। সর্বশেষ বিভিন্ন তথ্যমতে, চীনে এপর্যন্ত ২২ কোটির বেশি ডোজ ভ্যাকসিন প্রয়োগ করা হয়েছে, যার পুরোটাই তাদের নিজস্ব উৎপাদিত।\nভারতে উৎপাদিত অক্সফোর্ড-আস্ট্রাজেনেকার ভ্যাকসিনের নতুন চালান অনিশ্চয়তায় পড়ার মধ্যে চীনের একটি উদ্যোগে যুক্ত হতে যাচ্ছে বাংলাদেশ।\nচীন সরকারের বরাত দিয়ে বাংলাদেশের পররাষ্ট্রমন্ত্রী বলেছেন,”চীন বলছে, আমাদের ভ্যাকসিন ডব্লিউএইচও কখন অনুমোদন দিবে আমরা জানি না। তবে এটা ১০০ মিলিয়নের বেশি লোক এটা ব্যবহার করেছে, ৮০টা দেশে আমরা রপ্তানি করেছি। ৬৩ দেশের সরকার ও রাষ্ট্রপ্রধান এটা গ্রহণ করেছে। কারও কোনো অসুবিধা হয় নাই, এটাই একটা প্রমাণ। আবার যেসব দেশ টিকা নিয়ে গেছে, ডব্লিউএইচও তাতে কিছু মনে করেনি।” ওই উদ্যোগে বাংলাদেশের পাশাপাশি আফগানিস্তান, পাকিস্তান, নেপাল ও শ্রীলঙ্কাও সম্মতি দিয়েছে বলে পররাষ্ট্রমন্ত্রী মোমেন জানান।\nএখন পর্যন্ত পুরো বিশ্বে এক বিলিয়নের বেশি মানুষ করোনার ভ্যাকসিনের প্রথম ডোজ নিতে পেরেছে, সবচেয়ে বেশি ভ্যাকসিন নিয়েছে যুক্তরাষ্ট্রের মানুষ। এরপরেই রয়েছে চীন।\nচায়না মিডিয়া গ্রুপের তথ্যানুসারে, বহু দেশে অনেক আগে থেকেই চীনা ভ্যাকসিন ব্যবহার শুরু হয়েছে। চীন যেমন ১৬০টিরও বেশি দেশ ও আন্তর্জাতিক সংস্থাকে মহামারী-প্রতিরোধক সামগ্রী সরবরাহ করেছে, তেমনি এখন পর্যন্ত শতাধিক দেশ ও আন্তর্জাতিক সংস্থাকে ভ্যাকসিন সরবরাহ করেছে। পাকিস্তান, জিম্বাবুয়ে, মঙ্গোলিয়া, বেলারুসের মতো দেশগুলোতে যেমন চীনের ভ্যাকসিন-সহায়তা পৌঁছেছে, তেমনি সার্বিয়া, হাঙ্গেরি, পেরু, চিলি, মেক্সিকো, কলম্বিয়া, মরক্কো, সেনেগাল, ইউএই, তুরস্কের মতো দেশে ভ্যাকসিন রফতানিও করেছে ও করছে চীন। দৃশ্যত উন্নয়নশীল দেশগুলোর জন্য এখন চীনা ভ্যাকসিনই একমাত্র ভরসা। এসব দেশের অনেক রাষ্ট্রপ্রধান ও সরকারপ্রধানও চীনা ভ্যাকসিন নিজেদের শরীরের গ্রহণ করেছেন। হাঙ্গেরির প্রেসিডেন্ট ও প্রধানমন্ত্রী, চিলির প্রেসিডেন্ট, পাকিস্তানের প্রেসিডেন্ট ও প্রধানমন্ত্রীর নাম এখানে উল্লেখ করা যেতে পারে। ফাইজার, অ্যাস্ট্রেজেনেকা, জনসন অ্যান্ড জনসনের ভ্যাকসিনের কার্যকারিতা চীনা ভ্যাকসিনের চেয়ে বেশি বলে প্রচার করা হচ্ছে। কিন্তু এসব ভ্যাকসিন অত্যন্ত কম তামপাত্রায় সংরক্ষণ করতে হয়। ফলে এগুলো পরিবহন করা কঠিন ও ব্যয়সাধ্য। অন্যদিকে চীনা ভ্যাকসিন সংরক্ষণের ঝামেলা কম, পরিবহনও সহজতর।\nবাংলাদেশে ভারতের সেরাম ইনস্টিটিউটে তৈরি অক্সফোর্ড-অ্যাস্ট্রাজেনেকার ভ্যাকসিন কোভিশিল্ড কিনে তা প্রয়োগ শুরু করেছে। এই ভ্যাকসিনের তিন কোটি ডোজ কিনতে সেরাম বাংলাদেশের সঙ্গে চুক্তিবদ্ধ হয়ে অগ্রীম অর্থ পরিশোধ করলেও ভারত অভ্যন্তরীণ চাহিদা আগে মেটানোর সিদ্ধান্ত নেওয়ায় রপ্তানি আটকে গেছে। সেরাম থেকে দুই চালানে ৭০ লাখ ডোজ ভ্যাকসিন পেয়েছে বাংলাদেশ। এছাড়া ভারত সরকারের উপহার হিসেবে এসেছে ৩২ লাখ ডোজ ভ্যাকসিন। সব মিলিয়ে বাংলাদেশ পেয়েছে এক কোটি ২ লাখ ডোজ কোভিশিল্ড ভ্যাকসিন। আর তা থেকে ৭২ লাখ ডোজ ইতোমধ্যে দেওয়া হয়েছে। যারা প্রথম ডোজ পেয়েছেন, নতুন চালান না এলে তাদের দ্বিতীয় ডোজ দেওয়া অনিশ্চয়তায় পড়বে বলে নতুন উৎস থেকে ভ্যাকসিন পেতে সরকারের তৎপরতা শুরু হয়েছে।\nবাংলাদেশ চীনা ভ্যাকসিন আনছে ঠিকই, কিন্তু তা এখনই প্রয়োগ শুরু করবে না বলেও স্বাস্থ্য অধিদপ্তর সূত্রে জানানো হয়েছে। বিশ্ব স্বাস্থ্য সংস্থাসহ বিভিন্ন অথরিটির মতামত সাপেক্ষে সুবিধাজনক সময়ে তা প্রয়োগ হবে বলে ধারণা করা হচ্ছে। যেমনটা বিশ্বের বিভিন্ন দেশ করছে, তারা চীনা ভ্যাকসিন নিয়ে মজুত করে রেখেছে অনুমোদনের পরে ব্যবহার করবে বলে। তবে অনেক দেশ ব্যবহারও শুরু করেছে।\nচীনের ২২ কোটি মানুষ ইতিমধ্যে যে ভ্যাকসিন ব্যবহার করেছে এবং তাতে তেমন কোনো পার্শ্বপ্রতিক্রিয়ার খবর পাওয়াও যায়নি, এছাড়া সেদেশে করোনা নিয়ন্ত্রণ হচ্ছে অনেকটা ম্যাজিকের মতো। এটা দেখে ‘ভ্যাকসিন কূটনীতি’র মারপ্যাঁচকে দূরে ঠেলে চীনা ভ্যাকসিনের উপরে আশাবাদী হওয়া ছাড়া উপায় নেই, যতোক্ষণ না অক্সফোর্ড বা ফাইজারের মতো ভ্যাকসিন আবারও দেশের মানুষের জন্য সহজলভ্য হচ্ছে।\nভারতফেরত ১০ করোনারোগী হাসপাতাল থেকে ‘পলাতক’


‘শেখ রাসেলকে হত্যা করে খুনিরা মানবতাকে হত্যা করেছে’\nOctober 18, 2021 | 7:21 pm\nঢাকা: মহিলা ও শিশু বিষয়ক প্রতিমন্ত্রী ফজিলাতুন নেসা ইন্দিরা বলেছেন, ‘মুক্তিযুদ্ধের বিরোধিতাকারীরা পরাজয়ের গ্লানি মোচন করার জন্য বঙ্গবন্ধুকে সপরিবারে হত্যা করে। খুনিরা চেয়েছিল বঙ্গবন্ধু পরিবারের কোনো সদস্যের নেতৃত্বে যেন বঙ্গবন্ধুর আদর্শ ও মুক্তিযুদ্ধের চেতনা ঘুরে দাঁড়াতে না পারে। শহিদ শেখ রাসেলকে হত্যা করে খুনিরা মানবতাকে হত্যা করেছে।’\nজাতির পিতা বঙ্গবন্ধু শেখ মুজিবুর রহমানের কনিষ্ঠ পুত্র শেখ রাসেলের জন্মদিন “শেখ রাসেল দিবস ২০২১’ উদযাপন উপলক্ষে সোমবার (১৮ অক্টোবর) ঢাকায় বাংলাদেশ শিশু একাডেমি অডিটোরিয়ামে আলোচনা সভা, পুরস্কার বিতরণ ও সাংস্কৃতিক অনুষ্ঠানে প্রধান অতিথির বক্তব্যে তিনি এসব কথা বলেন।\nপ্রতিমন্ত্রী বলেন, শেখ রাসেল ছিল জাতির পিতার পরিবারের সবার চোখের মনি। সে তার সরলতা, উদারতা, মানবিকতা ও শিশু বয়সের নেতৃত্বের সুগুণাবলি দিয়ে সবার হৃদয়ে মনিকোঠায় স্থান করে নিয়েছিল। আত্মস্বীকৃত খুনিরা শিশু রাসেলকে হত্যার মাধ্যমে বঙ্গবন্ধুর উত্তরাধিকার নিশ্চিহ্ন করতে চেয়েছিল। কিন্তু খুনিরা তা পারেনি। বাংলাদেশ ও বিশ্বের কোটি কোটি শিশু, কিশোর ও তরুণ বঙ্গবন্ধুর আদর্শ ও মুক্তি যুদ্ধের চেতনা বুকে ধারণ করে বিকশিত হচ্ছে। স্বাধীনতাবিরোধী ও ষড়যন্ত্রকারীদের সব চেষ্টা ব্যর্থ করে বঙ্গবন্ধুকন্যা প্রধানমন্ত্রী শেখ হাসিনার নেতৃত্বে বাংলাদেশ আজ বিশ্বে উন্নয়নের রোল মডেল।\nপ্রতিমন্ত্রী ইন্দিরা অনুষ্ঠানে উপস্থিত শিশুদের উদ্দেশে বলেন, ‘তোমরা মানবিক মানুষ হও। মুক্তিযুদ্ধের চেতনা বুকে ধারণ করে সুনাগরিক হিসেবে গড়ে ওঠো।’\nবাংলাদেশ শিশু একাডেমির চেয়ারম্যান লাকী ইনামের সভাপতিত্বে আলোচনা সভায় বিশেষ অতিথি ছিলেন মহিলা ও শিশু বিষয়ক সচিব মো. সায়েদুল ইসলাম। স্বাগত বক্তব্য দেন শিশু একাডেমির মহাপরিচালক জ্যোতি লাল কুরী।\nবাংলাদেশ শিশু একাডেমি ‘শেখ রাসেল দিবস ২০২১’ বর্ণাঢ্যভাবে উদযাপনের জন্য গ্রহণ করেছিল বিভিন্ন কর্মসূচি। সকালে শিশু একাডেমি আর্ট গ্যালারিতে ছিল শিশুদের আঁকা ছবি এবং বঙ্গবন্ধু ও মুক্তিযুদ্ধ বিষয়ক ছবির প্রদর্শনী। দুপুরে শিশু একাডেমির অডিটোরিয়ামে প্রদর্শিত হয় ‘একাত্তরের মিছিল’, ‘খুকু ও কাঠ বিড়ালি’ এবং ‘মুক্তিযুদ্ধ ও জীবন’ শিশুতোষ চলচ্চিত্র। শিশু একাডেমির মৃত্যুঞ্জয়ী শেখ রাসেল গ্যালারিতে প্রদর্শিত শেখ রাসেলের আলোকচিত্র। শেখ রাসেলের ৫৭তম জন্মবার্ষিকী উদযাপন উপলক্ষে শিশু একাডেমি আয়োজন করে উপজেলা, জেলা ও বিভাগীয় পর্যায়ে প্রথম শ্রেণি থেকে দশম শ্রেণি পর্যন্ত শিশুদের নিয়ে ছয়টি ক্যাটাগরিতে রচনা ও চিত্রাঙ্কন প্রতিযোগিতা।\nঅনুষ্ঠানে আরও উপস্থিত ছিল মহিলা অধিদফতরের মহাপরিচালক রাম চন্দ্র দাস, অতিরিক্ত সচিব ফরিদা পারভীন ও অতিরিক্ত সচিব মো. মুহিবুজ্জামানসহ মন্ত্রণালয় ও দফতর সংস্থার বিভিন্ন পর্যায়ের কর্মকর্তা ও অভিবাবকরা। আলোচনা পর্ব শেষে কেক কাটা হয়। এরপর শিশুদের পরিবেশনায় ছিল মনোজ্ঞ সাংস্কৃতিক অনুষ্ঠান।\nTags: ফজিলাতুন নেসা ইন্দিরা, মহিলা ও শিশু বিষয়ক প্রতিমন্ত্রী, শেখ রাসেল দিবস


বিসিএসে আবেদন প্রায় ৫ লাখ, কারণ জানালেন চেয়ারম্যান বিসিএসে আবেদন প্রায় ৫ লাখ, কারণ জানালেন চেয়ারম্যান – দৈনিক মহাযুগ\nগত বছরের রেকর্ড ছাড়িয়ে ৪১তম বাংলাদেশ সিভিল সার্ভিসে (বিসিএস) রেকর্ড সংখ্যক প্রার্থী আবেদন করেছেন। শনিবার ছিল আবেদনের শেষ দিন। আগ্রহীরা সন্ধ্যা ৬টা পর্যন্ত আবেদন করতে পেরেছিলেন। আবেদন প্রকিয়া শেষ হওয়ার পর দেখা যায় মোট ৪ লাখ ৭৫ হাজার প্রার্থীর আবেদনপত্র জমা পড়েছে। গত বছর মোট আবেদন জমা পড়েছিল ৪ লাখ ১২ হাজার।\nএদিকে দিনের সাথে পাল্লা দিয়ে বাড়ছে বিসিএস পরীক্ষার আবেদন সংখ্যা। সরকারের বিভিন্ন মন্ত্রণালয়ে নানা ধরণের নীতিমালা এবং নতুন নতুন পে-স্কেলের কারণে চাকরিপ্রার্থীদের প্রথম ও একমাত্র স্বপ্ন হয়ে উঠেছে বিসিএস।\nঅন্যদিকে প্রার্থী সংখ্যা বাড়ার ফলে দিনকে দিন প্রতিযোগিতাপূর্ণ হয়ে উঠছে বিসিএস ক্যাডারের এই পরীক্ষা।\nএমতাবস্থায় স্বাভাবিকই প্রশ্ন ওঠে কেন জনপ্রিয় হয়ে উঠেছে বিসিএস? এর জবাবে পিএসসি চেয়ারম্যান ড. মোহাম্মদ সাদিক গণমাধ্যমকে বলেন, আমাদের প্রতিষ্ঠান পিএসসি প্রিলি থেকে শুরু করে নিয়োগ হওয়া পর্যন্ত স্বচ্ছতা বজায় রাখে। এ জন্য শিক্ষার্থীদের মধ্যে এক ধরণের বিশ্বাস চলে এসেছে। এখান থেকে কোনো প্রকার তদবির ছাড়াই সরকারি চাকরি পাওয়া সম্ভব। এটি বিসিএসে আবেদন বাড়ার অন্যতম কারণ। দ্বিতীয়ত, আমরা যে শুধু ক্যাডার নিয়োগ দেই তা নয়, নন ক্যাডারেও ২ হাজার প্রার্থী নিয়োগ দিয়ে থাকি।\nএছাড়া চাকরিপ্রার্থী বিসিএস প্রস্তুতি নিলে অন্যান্য চাকরির প্রস্তুতিও হয়ে যায়। তাছাড়া বিসিএসের মাধ্যমে নিজের দেশ, বাংলাদেশের সংবিধান ও মুক্তিযুদ্ধসহ বিশ্ব জগৎ সম্পর্কে জানতে পারেন প্রার্থীরা।


বাটিক ডিম কীভাবে তৈরি করবেন | cabredo.org\nবাটিক ডিম কীভাবে তৈরি করবেন\nবাটিক ডিমগুলি ইস্টার সময়ে একটি আদর্শ নৈপুণ্য। সাত বছরের কম বয়সী বাচ্চারা সাহায্যের মাধ্যমে এগুলি তৈরি করতে পারে এবং আপনার বয়স যাই হোক না কেন, আপনি ফলাফলের নকশাগুলিতে আনন্দিত হবেন। দ্রষ্টব্য: বাচ্চারা যদি এই ক্রিয়াকলাপে সহায়তা করে তবে গরম মোম ব্যবহারের কারণে তাদের সর্বদা একজন প্রাপ্তবয়স্কের তদারকি করা উচিত।\nডিমটি ফুঁকতে হবে বা কেবল শক্তভাবে সেদ্ধ হওয়া ব্যবহার করুন কিনা তা স্থির করুন। ডিম ফুঁকলে ডিমের উভয় প্রান্তে একটি ছোট গর্ত করে পিন ব্যবহার করে এটি করুন। সামগ্রীটি ফুটিয়ে তুলুন (কিছুটা শক্তি ব্যবহার করুন) এবং ডিম এবং কুসুম রান্না করার জন্য রাখুন।\nমনে রাখবেন যে ফুটে উঠা ডিমগুলি পুরো সিদ্ধ ডিমের চেয়ে অনেক বেশি ভঙ্গুর।\nরঞ্জক তৈরি করুন। আপনি যদি খাবার ডাই ব্যবহার না করে থাকেন তবে আপনাকে ক্রেপ পেপার থেকে নিজের তৈরি করতে হবে। প্রায় 1 "/ 2.5 সেন্টিমিটার (1.0 ইন) প্রশস্ত স্ট্রাইপগুলিতে ক্রেপ পেপার কেটে নিন Cut এগুলি একটি পাত্রে রাখুন এবং গরম জল দিয়ে coverেকে দিন This এটি ডাই মুক্ত করবে।\nকাগজটি টানুন এবং ফেলে দিন। সাদা ভিনেগার এক চামচ যোগ করুন; এটি রঞ্জক সেট করে। ব্যবহারের আগে শীতল হতে দিন।\nডিমের উপর ক্রাইওন বা হট মোম দিয়ে একটি নকশা আঁকুন বা আঁকুন। ডিমের যে কোনও অঞ্চলে আপনি ছোপানো রঙ চান না তার গায়ে মোম বা ক্রাইওন থাকতে হবে।\nস্পষ্ট ডিমের রঙের মাধ্যমে দেখানোর জন্য মোমবাতি মোমটি ড্রিপ করুন। মোম গরম, তাই এটি ব্যবহার করে যত্ন নিন এবং বাচ্চাদের সাথে কাজ করার সময়, গরম মোমের অংশটি নিজেই করুন এবং তারপরে প্রয়োজনে তাদের ডিমের উপরে ক্রাইওন ব্যবহার করতে দিন।\nএকটি ছোট থালা মধ্যে রঙ্গ .ালা। প্রথমে সবচেয়ে হালকা রঙ্গক দিয়ে শুরু করুন, ধীরে ধীরে পরবর্তী স্তরগুলির চেয়ে অন্ধকার পছন্দ পর্যন্ত তৈরি করুন।\nমোম ডিজাইন ডিমটি হালকা রঙ্গিনে ডুব দিন। রঞ্জকটি রঙ না নেয় এবং কাঙ্ক্ষিত রঙ না হওয়া পর্যন্ত এটিকে ছোঁয়ায় রেখে দিন।\nরঞ্জিত ডিম সরান এবং একটি টিস্যু দিয়ে শুকান।\nএকটা মোমবাতি জ্বালাও. মোমটি গলে যাওয়ার জন্য ডিমটি মোমবাতির পাশে ধরে রাখুন। ডিম থেকে গলানো মোমটি কাগজের তোয়ালে বা একটি নরম কাপড় দিয়ে ভিজিয়ে রাখুন। কোমল হোন যাতে পৃষ্ঠের নকশাটি স্ক্র্যাচিং বা মারিঙ এড়ায়।\nমোমটি অপসারণের একটি বিকল্প পদ্ধতি হ'ল ডিমকে একটি পরিমিত সেটিং (350ºF / 180ºC) এ চুলায় রাখা place মোমটি প্রায় দুই মিনিটের মধ্যে গলে যাবে এবং চুলা থেকে ডিম সরানোর সময় কাগজের তোয়ালে দিয়ে তা দ্রুত মুছে ফেলা যায়।\nইচ্ছুক হলে অতিরিক্ত রঙিন এবং নতুন মোম অঞ্চলগুলি দিয়ে চালিয়ে যান। কেবল পাঁচ বার পর্যন্ত উপরে বর্ণিত পদক্ষেপগুলি অনুসরণ করুন (মোম লাগানো, রঙ্গিনীতে ডুবানো, উত্তাপে মোম সরানো) এবং হালকা থেকে গা dark় বর্ণের বর্ণের দিকে স্নাতক।\nবাটিক ডিমগুলি প্রদর্শনীতে রাখুন। তারা ইস্টার ঝুড়ি, ইস্টার প্রদর্শনগুলিতে চমত্কার সংযোজন করে বা দ্রুত সাজসজ্জার জন্য কেবল একটি ইস্টার টেবিলে যুক্ত হয়।\nসচেতন হন যে পরবর্তী প্রতিটি স্তর সহ, গাer় বর্ণগুলি নিতে আরও বেশি সময় লাগতে পারে; ধর্য্যশালী হও.\nমোমবাতি শিখার শীর্ষে ডিম ধরে মোমটি সরিয়ে ফেলবেন না; এর ফলে ডিমের উপর কাঁচা ক্ষতি হয়।\nএছাড়াও আপনি একটি ভাল রঙের জন্য ডাই ট্যাবলেটগুলি ব্যবহার করতে পারেন।\nনিশ্চিত করুন যে কোনও দায়িত্ববান বয়স্ক কিশোর বা একজন প্রাপ্তবয়স্করা নৈপুণ্য তদারকি করে এবং শিখা / মোম অপসারণ এবং গরম জলের কোনও ব্যবহারের দায়িত্বে থাকে।\nডিমগুলি কীভাবে ফুটিয়ে তুলবেনকিভাবে ডাই ইস্টার ডিম ডুবডেভলড ডিমগুলি কীভাবে রঞ্জিত করবেনপ্রাকৃতিক পণ্য ব্যবহার করে কিভাবে ইস্টার ডিম রঞ্জিত করতে হয়কিভাবে ইস্টার জন্য ডিম রঞ্জনশীতল হুইপ দিয়ে ডিমগুলি কীভাবে রাইবেনভিনেগার ব্যতীত কীভাবে ডিম রঙ করতে হবে toইস্টার ডিমগুলিতে পোলকা ডটগুলি কীভাবে রচনা করবেনস্ট্রিপড ইস্টার ডিমগুলি কীভাবে রঞ্জিত করবেনইস্ট ডিমগুলি ওম্ব্রে কীভাবে করবেন


হল্যান্ডকে ছাড়া বিশ্বকাপ? – সোনার দেশ\nহল্যান্ডকে ছাড়া বিশ্বকাপ?\nসর্বশেষ ইউরোয় ছিল না হল্যান্ড। আর কদিন পরেই রাশিয়ায় বসবে বিশ্বকাপের আসর। ইউরোর পর এখন বিশ্বকাপেও ‘কমলাবাহিনী’ থাকতে পারবে কি না, এ নিয়ে দেখা দিয়েছে ঘোর শঙ্কা।\nবিশ্বকাপ বাছাইপর্বে ইউরোপ অঞ্চলে গ্রুপ ‘এ’র পয়েন্ট তালিকার ৩ নম্বরে আছে হল্যান্ড। ৩ পয়েন্ট বেশি নিয়ে যুগ্মভাবে শীর্ষে আছে ফ্রান্স ও সুইডেন। শুক্রবার ভোরে (বাংলাদেশ সময়) ফ্রান্সের বিপক্ষে ম্যাচে হেরে গেলেই ২০০২ সালের পর প্রথমবারের মতো বিশ্বকাপে থাকবে না কমলা জার্সিরা।\nদুঃস্বপ্ন এখন তাড়া করে ফিরছে ডাচ-শিবিরে। শক্তিশালী ফ্রান্সের বিপক্ষে ম্যাচের আগে সবাইকে ‘বিশ্বাস’ ধরে রাখতে বললেন হল্যান্ড তারকা আরিয়েন রোবেন, ‘ফ্রান্স বেশ শক্ত প্রতিপক্ষ। কিন্তু তাদের নিয়ে না ভেবে আমাদের নিজেদের খেলায় মনোযোগী হতে হবে। আমরা যে জিততে পারি, সেই বিশ্বাসটা ধরে রাখতে হবে।’\n১৯৭৪ ও ১৯৭৮ সালের রানার্সআপ দলটি বিরাশির স্পেন ও ছিয়াশির মেক্সিকো বিশ্বকাপে আসতে পারেনি। ১৯৯০ সালে বিশ্বকাপে ফিরে টানা তিনটি আসর খেলে (৯০, ৯৪, ৯৮) ২০০২ সালে শেষবারের মতো বাছাইপর্বেই আটকে গিয়েছিল তারা। সর্বশেষ দুটি বিশ্বকাপে তো রীতিমতো আলোই ছড়িয়েছে তারা। ২০১০ বিশ্বকাপের ফাইনালিস্ট হল্যান্ড ২০১৪-তে হয়েছিল তৃতীয়। আর্জেন্টিনার কাছে টাইব্রেকারে হেরে যাওয়ার আগে অনেকেই হল্যান্ডের হাতেই কিন্তু কাপটা দেখেছিল। সেই হল্যান্ডই যদি পরের বিশ্বকাপে খেলতে না পারে, তাহলে সেটা হবে ফুটবলপ্রেমীদের জন্য বেশ হতাশার।\nবাছাইপর্বের বড় ম্যাচে শুক্রবার সকালে মন্টিভিডিওতে আর্জেন্টিনা খেলবে উরুগুয়ের বিপক্ষে। দায়িত্ব নেওয়ার পর আর্জেন্টিনার নতুন কোচ হোর্হে সাম্পাওলির এটি প্রথম ম্যাচ। চোটের কারণে এই ম্যাচে উরুগুয়ে পাচ্ছে না লুইস সুয়ারেজকে। পোর্তো অ্যালেগ্রিতে ব্রাজিল খেলবে ইকুয়েডরের সঙ্গে।-প্রথম আলো অনলাইন


মুলপাতা » সাক্ষাৎকার » বাংলাদেশে উন্নয়নের চেয়ে রাজনীতি বেশি : মাহাথির\nফেব্রুয়ারী ৫, ২০১৬, ৫:০০ অপরাহ্ন\nমালয়েশিয়ার সাবেক নন্দিত নেতা মাহাথির মোহাম্মদ বলেছেন, বাংলাদেশে উন্নয়নের চেয়ে রাজনীতি বেশি। তবে দেশটি যদি অর্থনীতির কথা ভাবে, তাহলে বাংলাদেশ হবে বিশ্বের উন্নয়নশীল দেশগুলোর মধ্যে সবচেয়ে দ্রুত বর্ধিষ্ণু অর্থনীতির একটি।\nসাবেক এই প্রধানমন্ত্রী বলেছেন, বাংলাদেশের রাজনৈতিক দলগুলোর উচিৎ দেশের উন্নয়ন ও নাগরিকদের কর্মসংস্থান সৃষ্টিতে একযোগে কাজ করা। আমি মনে করি, আপনি যদি বিনিয়োগের উপযোগী পরিবেশ তৈরি করেন, তবে বাংলাদেশে প্রচুর বিদেশি বিনিয়োগ আসবে, দেশের আপামর জনতার জীবনমানে অগ্রগতি হবে।\nদৈনিক মানবজমিন, প্রথম আলো ও কুয়েত টাইমসকে একযোগে দেয়া এক সাক্ষাৎকার মাহাথির এসব কথা বলেন বলে শুক্রবার অনলাইন সংস্করণের এক প্রতিবেদনে জানিয়েছে মানবজমিন।\nমাহাথিরের এ সাক্ষাৎকার নিয়েছেন কুয়েত বিশ্ববিদ্যালয়ের অধ্যাপক ও যুক্তরাষ্ট্রের অবার্ন বিশ্ববিদ্যালয়ের সাংবাদিকতা ও গণযোগাযোগ বিভাগের সাবেক অধ্যাপক ও প্রধান ড. সিরাজুল আই. ভূঁইয়া।\nমানবজমিনের সৌজন্যে সাক্ষাৎকারের চুম্বক অংশ এখানে তুলে ধরা হলো।\nউত্তর: আমি সাধারণত আমাদের প্রতিবেশি দেশ বা বাংলাদেশের মতো বন্ধুভাবাপন্ন দেশের অভ্যন্তরীণ বিষয়ে মন্তব্য করি না। কিন্তু আমি দেখছি, বাংলাদেশে রাজনীতি বেশি, উন্নয়নমূলক কর্মকাণ্ডের দিকে মনোযোগ কম। একই সময়ে, অবশ্যই, আপনি যদি রাজনীতি এবং দেশ কারা শাসন করছে, তা নিয়ে অনেক বেশি উদ্বিগ্ন থাকেন, তবে অর্থনীতি ভুগবে। আমি মনে করি, রাজনৈতিক দলগুলোর মধ্যে মতপার্থক্য থাকবেই। কিন্তু সেসব সরিয়ে রেখে, রাজনৈতিক দলগুলোর উচিৎ দেশের উন্নয়ন ও বাংলাদেশিদের কর্মসংস্থান সৃষ্টিতে একযোগে কাজ করা। আমি মনে করি, আপনি যদি বিনিয়োগের উপযোগী পরিবেশ তৈরি করেন, তবে বাংলাদেশে প্রচুর বিদেশি বিনিয়োগ আসবে। দেশের আপামর জনতার জীবনমানে অগ্রগতি হবে।\nপ্রশ্ন: বাংলাদেশ বিভিন্ন খাতে নেতৃত্ব দিচ্ছে। যেমন, গার্মেন্ট শিল্প। ওষুদ শিল্প ও অন্যান্য খাতেও দেশটি ভালো করছে। বাংলাদেশের মানুষ খুব উদ্যোগীও। তাদের দরকার রাজনৈতিক স্থিতিশীলতা ও ভালো নীতিমালা। কিন্তু তারা তা পাচ্ছে না। এ অবস্থা নিয়ে আপনার ভাবনা কী?\nপ্রশ্ন: মধ্যপ্রাচ্যের বর্তমান পরিস্থিতি নিয়ে আপনার দৃষ্টিভঙ্গি জানতে চাই আমি। আপনার কাছে মূল চ্যালেঞ্জগুলো কী কী মনে হয়?\nউত্তর: আপনি যদি মধ্যপ্রাচ্যের সাম্প্রতিক ইতিহাস দেখেন, তবে দেখবেন, যা আজ ঘটছে, তা হলো ৬০ বছর আগে ফিলিস্তিনি ভূমি বেদখল করে ইসরাইল রাষ্ট্র প্রতিষ্ঠার সিদ্ধান্তের ফল। ফিলিস্তিনিরা প্রচলিত কায়দায় লড়ার চেষ্টা করেছে, কিন্তু ইসরাইলিদের কাছে হেরেছে। কিন্তু এখন তাদের অন্য উপায়ে লড়তে হবে, যাকে ইসরাইল সন্ত্রাসবাদ বলছে। কিন্তু ফিলিস্তিনিদের ওপর নিয়ন্ত্রণ বিস্তার করাটাও ইসরাইলি সন্ত্রাসবাদের মধ্যে পড়ে। ইসরাইলিদের সঙ্গে অব্যাহত লড়াইয়ের মাধ্যমে কিছুই অর্জন হয়নি ফিলিস্তিনিদের। তাদের সন্ত্রাসী আখ্যা দেয়া হচ্ছে। তারা এখন ক্ষুদ্ধ। এসবই পরিস্থিতির অবনতি ঘটিয়েছে, মধ্যপ্রাচ্যের মানুষের মধ্যে বিভক্তি এনেছে। অনেকে বলেন, মধ্যপ্রাচ্যের দেশগুলো গণতান্ত্রিক হলেই, সব সমস্যার সমাধান হয়ে যাবে। কিন্তু গণতন্ত্রের কার্যাবলী তারা বুঝতে পারে না। গণতন্ত্র এলে সরকার গঠিত হবে, নির্বাচন হবে, কিছু মানুষ সরকার বানাবে, কেউ বিরোধী দলে থাকবে। কিন্তু বিরোধীরা পরাজিত হতে চাইবে না, সবাই জিততে চাইবে। এসবের কারণে গণতন্ত্র এ অঞ্চলে স্থিতিশীলতা ও সুশাসন আনেনি।\nপ্রশ্ন: আইএসের সৃষ্ট সঙ্কটের দিকে পশ্চিমা নীতির ভূমিকা আপনি কীভাবে মূল্যায়ন করবেন?\nউত্তর: পশ্চিমারা চায় ক্ষমতার পরিবর্তন। তারা চায় মুসলিম দেশগুলোর সরকার চালাবে তাদের বেছে নেয়া মানুষরা। ক্ষমতা পরিবর্তন করতে গিয়ে, দেশকে অস্থিতিশীলতার দিকে ঠেলে দেওয়া হয়। আমি সাধারণ অর্থে মনে করি, মধ্যপ্রাচ্যের অস্থিতিশীলতার পেছনে পশ্চিমাদের ভূমিকা অস্বীকার করা যাবে না। তারা নিজেরাই মাঝে মাঝে অস্থিতিশীলতা নিয়ে এসেছে, কিছু সময় নির্দিষ্ট কিছু মানুষকে তারা সমর্থন দিয়েছে, সরকারের ভূমিকাকে খর্ব করেছে, প্রোপাগান্ডা যুদ্ধ চালিয়েছে। বর্তমানে মধ্যপ্রাচ্যের দেশগুলোতে যে অস্থিতিশীলতা আপনি দেখছেন, এর পেছনে পশ্চিমারা অনেক বেশি জড়িত।\nপ্রশ্ন: সৌদি আরব ও ইরানের মধ্যে শীতল-যুদ্ধের মতো চলমান উত্তেজনার এবং সৌদি আরবের নেতৃত্বে ৩৪ দেশের সন্ত্রাসবাদবিরোধী জোটের বিষয়ে আপনার মতামত কী?\nউত্তর: আমরা মনে করি না, দ্বন্দ্ব কোন সমস্যার সমাধান করবে। যুদ্ধ কোনো সমস্যার সমাধান নয়। মালয়েশিয়ার স্বাধীনতার প্রথম দিকে, ইন্দোনেশিয়ার সঙ্গে যুদ্ধ বা বিরোধের অভিজ্ঞতা আমাদের আছে। হ্যাঁ, তারা প্রথমে শক্তি খাটিয়েছে। কিন্তু দিনশেষে কূটনৈতিক সমাধান ও সংলাপের মাধ্যমে সমস্যাটির আমরা সমাধান করেছি। কোনো দেশকে আমাদের শত্রু ভাবা উচিৎ নয়। যদি ভাবি, তারাও আমাদের শত্রু ভাববে। তারপর আপনাদের মুখোমুখি হতে হবে। এটি অত্যন্ত নেতিবাচক। দেশে দেশে মতপার্থক্য থাকবেই, তবে কূটনৈতিক উপায় ও সংলাপের মাধ্যমে মতপার্থক্য নিরসন বা হ্রাস করা সম্ভব।\nপ্রশ্ন: আইএসের কারণে মুসলিম দেশগুলোর মধ্যে যুদ্ধ বাঁধার বিষয়ে চিন্তিত অনেক পশ্চিমা নেতা। এ ব্যাপারে আপনার মূল্যায়ন কী?\nউত্তর: পশ্চিমারা অবশ্যই আইএসের বিরুদ্ধে। কিন্তু আইএস তাদেরই সৃষ্টি। অনেকেই প্রেসিডেন্ট আসাদকে (সিরিয়ার প্রেসিডেন্ট) উৎখাত করতে চায়। পশ্চিমারা ওই মানুষগুলোকে অস্ত্র, অর্থ ও প্রশিক্ষণ দিয়েছে। এরাই পরে আইএস হয়েছে। তাদের এখন নিজস্ব স্বার্থ রয়েছে। তারা আসাদের বিরুদ্ধেও লড়ছে, আবার পশ্চিমাদেরও ওই এলাকা থেকে তাড়িয়ে দিতে চায়। তাদের আবার অনেকে সমর্থনও দিচ্ছে।\nএখন দেখা যাচ্ছে, মুসলিমরা মুসলিমদের বিরুদ্ধে লড়ছে। এক হিসাবে, পশ্চিমা বা ইসরাইলের বিরুদ্ধে কেউ লড়ছে না। লড়ছে একে অপরের বিরুদ্ধে। এর ফলে দেখা যাচ্ছে ব্যাপক সন্ত্রাসবাদী কার্যক্রম। অনেকে আইএস-কে সমর্থন দিচ্ছে। ফলে যুদ্ধটা বিশ্বের বিভিন্ন জায়গায় ছড়িয়ে পড়ছে। মালয়েশিয়ায় আগে এ নিয়ে কোনো সমস্যা ছিল না। কিন্তু এখন অনেকে আইএসে যোগ দিতে দেশ ছাড়ছে। মূলত, এটা পুরো বিশ্বকে অস্থিতিশীল করে তুলছে। সবাই এখন আক্রান্ত, কারণ কেউই নিরাপদ বোধ করছে না। আমি মনে করি, এ সব কিছুই ঘটছে ইসরাইল রাষ্ট্র প্রতিষ্ঠার কারণে।


‘স্ট্রাগল শব্দটা একেবারেই পছন্দ নয়’, সোজাসাপটা বুলবুলের কোতোয়াল শুভাশিস ! Netflix original Bulbul Actor Shubashish Ghosh Interview – News18 Bangla\n‘স্ট্রাগল শব্দটা একেবারেই পছন্দ নয়’, সোজাসাপটা বুলবুলের কোতোয়াল শুভাশিস !\nভাবছেন কে শুভাশিস? পুরো নাম শুভাশিস ঘোষ ৷ কলকাতার ছেলে ৷ নেটফ্লিক্সের ‘বুলবুল’ যাঁরা দেখেছেন, তাঁরা ব্রিটিশরাজের কোতোয়ালকে দিব্য চিনে যাবেন ৷ আর যাঁরা চিনতে পারছেন না ৷ আজই দেখে ফেলুন বুলবুল !\nLast Updated : July 12, 2020, 07:59 IST\n#কলকাতা: স্ট্রাগল শব্দটা একেবারেই পছন্দ নয় ৷ বরং স্বপ্নের পিছনে দৌঁড়তেই বেশি পছন্দ করেন৷ ২০১৭ সাল থেকে মুম্বইয়ে একটানা, একের পর এক ছোট-বড় কাজ ৷ কেমন আছেন জিজ্ঞেস করলে, শুভাশিসের উত্তর, ‘খুব ভাল আছি ...’ !\nকলকাতা থেকে সোজা মুম্বই ৷ করোনার আবহে, ঠিক এভাবেই ফোনের বার্তালাপ শুরু৷\nলকডাউনে কেমন আছেন ?\nশুভাশিস: ভাল ৷ গল্পের বই পড়ছি ৷ নিজেকে সময় দিচ্ছি ৷ ফোনে ফোনে কাজের কনট্যাক্টগুলোকে এগিয়ে নিয়ে যাচ্ছি ৷ সব মিলিয়ে আপাতত ভাল আছি ৷\n‘বুলবুল’ তো একেবারে সুপারহিট ৷ সবাই তো ছবির প্রশংসায় পঞ্চমুখ ৷ কটা ফোন এল আপনার কাছে ?\nশুভাশিস: অনেক ৷ সবার যে ছবিটা ভালো লেগেছে, সেটা জেনে সত্যিই আনন্দ লাগছে৷ আমার অভিনয়ের জন্যও আলাদা করে প্রশংসা পাচ্ছি ৷ দারুণ লাগছে ৷\nতা এই ‘বুলবুল’-এর অংশ কীভাবে হলেন? কীভাবে এল এই সুযোগ?\nশুভাশিস: এটা বলতে গেলে আমাকে ২০১৭ সালে ফেরত যেতে হবে ৷ ২০১৭ সালেই মুম্বইতে আসি ৷ এখানে আমার এক বন্ধুর সঙ্গে থাকতে শুরু করি ৷ সেভাবে মুম্বই ইন্ডাস্ট্রির সম্পর্কে সেরকম কোনও আইডিয়া ছিল না ৷ তবে হ্যাঁ, কিছু বন্ধুবান্ধবের কাছ থেকে জানতে পেরেছিলাম, কোথায়, কীভাবে অডিশন হয় ৷ তারপর অভিষেক বন্দ্যোপাধ্যায়ের (পাতাললোক খ্যাত) ‘কাস্টিং বে’-তে কাজ করার সুযোগ পাই৷ এখান থেকেই কিছু বিজ্ঞাপনের কাজ আছে, হঠাৎ করে ‘অল ইন্ডিয়া বাকচোদের’ একটা ভিডিওতে সুযোগ এসে যায় ৷ এরপর একে একে অর্জুন পাটিয়ালা ও কম্যান্ডো ৩ ছবিতে অভিনয়ের সুযোগ পাই ৷ সঙ্গে বিজ্ঞাপনের কাজ চলতেই থাকে ৷ এরই মাঝে ‘বুলবুল’ কাস্টিং কল৷ অডিশন হয় ৷ আর বুলবুল-এ সুযোগ পাই ৷\nতবে এখানে একটা কথা বলতে চাই ৷ আমি আসলে কোনওদিনই ভাবিনি অভিনেতা হবো৷ সিনেমা, নাটক এগুলো ভালো লাগত৷ সেই ভালো লাগা থেকেই রূপকলা কেন্দ্রের কয়েকজন বন্ধুর ডিপ্লোমা ফিল্মে প্রথম অভিনয় করি। টলিউডে 'তিন পাত্তি', 'নবাব'- সিনেমায় অভিনয় করি। এরপর টানা ৩ বছর বিভিন্ন গ্রুপের সঙ্গে থিয়েটারও করেছি। কাজের সূত্রে সিনেমা নিয়ে আমার আগ্রহ এতটাই বেড়ে যায় যে চলচ্চিত্র শতবর্ষ ভবন থেকে সিনেমা নিয়ে পড়াশোনাও করেছি।\nঅডিশন পর্ব কেমন ছিল?\nশুভাশিস: দারুণ এক্সপেরিয়েন্স ৷ মু্ম্বইয়ে এসে একটা জিনিস বুঝলাম ৷ আপনি যত বড়ই অভিনেতা হোন না কেন, আপনাকে অডিশন দিতেই হবে ৷ আমি যখন অডিশন দিতে গিয়েছিলাম ৷ প্রচুর লম্বা লাইন ৷ সেখানে নানা বয়সের লোক ৷ খুব অনুপ্রেরণা দেয় এরকম পরিবেশ ৷ আর অডিশন? একেবারে সিনেমার দৃশ্য, সঠিক প্রপ সঙ্গে নিয়ে, স্ক্রিপ্টের সঙ্গে, এমনকী, অডিশন যারা নেয়, তাঁরাও আপনাকে সাহায্য করবে পারফর্ম করার জন্য ৷ রীতিমতো কো-অ্যাক্ট করে তাঁরা ৷ সবাই খুব প্রফেশনাল৷ যা কিনা মাইন্ড সেট করতে সাহায্য করে৷ বুলবুলের ক্ষেত্রে আমি লাকি, অডিশন দেওয়ার প্রায় ২ ঘণ্টার মধ্যেই আমার কাছে কল এসেছিল ৷ যে আমাকে ওদের পছন্দ হয়েছে ৷\nপ্রথমদিনের শ্যুটিং অভিজ্ঞতা কেমন ছিল? নামী অভিনেতাদের পাশে পেয়ে টেনশন হয়েছিল?\nশুভাশিস: প্রথম দিনের শ্যুট ছিল কলকাতাতে ৷ মানে বাওলি রাজবাড়িতে ৷ প্রথমদিন পরিচালক অর্থাৎ অনভিতা দত্তের সঙ্গে প্রাথমিক কথাবার্তা হয় ৷ পরের দিন সকালে আমার শ্যুট ছিল ৷ মূলত অবিনাশ তিওয়ারির সঙ্গেই আমার দৃশ্য ছিল ৷ তবে কাকতালিয়ভাবে ওই সময়ই পরিচালক অনভিতাদি-র জন্মদিন ছিল ৷ আর সেই কারণেই সেটে সবার সঙ্গে দেখা হয়ে যায় ৷ রাহুল বসু, তৃপ্তি, পাওলি দাম ৷ সবার সঙ্গে বসে আড্ডাও হয়, একটা পরিবারের মতো হয়ে যাই ৷ রাহুল বসু-র মতো অভিনেতার সঙ্গে কাজ করাটা দারুণ অভিজ্ঞতা ৷ প্রচুর কথা হয়েছে ৷ অভিনয় নিয়ে, সিনেমা নিয়ে ৷ আমি পরমব্রত চট্টোপাধ্যায়কেও খুব পছন্দ করি ৷ তবে আগে কোনওদিন আলাপ হয়নি ৷ বুলবুলের শ্যুটিংয়ের সময়ই আলাপ হয় ৷\nছবি মুক্তি পাওয়ার পর আপনার অভিনয় দেখে কো-স্টার বা পরিচালক কী বলছেন?\nশুভাশিস: সবার সঙ্গে খুব বেশি যোগাযোগ নেই ৷ তবে হ্যাঁ, অবিনাশের সঙ্গে নিয়মিত যোগাযোগ রয়েছে ৷ আমার কাজের খুব প্রশংসা করেছে অবিনাশ ৷ পরিচালক অনভিতাদি-ও খুব খুশি আমার কাজ দেখে ৷\nচরিত্রটা নিয়ে নিজের কতটা রিসার্চ করেছেন?\nশুভাশিস: গোটা বুলবুলের টিম এবং অনভিতাদি আমায় প্রচুর সাহায্য করেছেন। তবে আমি নিজেও বেশ কিছু বইপত্র পড়েছি। 'সুভাষচন্দ্র' এবং বিকাশ রায়ের 'বিয়াল্লিশ' ছবি দুটি দেখে নিজেরে তৈরি করেছিলাম ।\nবাংলা প্রেক্ষাপট, বাংলার গল্প ৷ বাঙালি অভিনেতা হওয়ায় পরিচালককে কোনও টিপস দিয়েছেন?\nশুভাশিস: ব্যাপারটাকে ঠিক টিপস দেওয়া বলব না ৷ কারণ অনভিতাদি ও গোটা বুলবুল টিম দারুণ রিসার্চ করেছিল ৷ তবে হ্যাঁ, একটা দৃশ্যে যেখানে মৃতদেহ নিয়ে যাওয়ার সময় হরিধ্বনির সুরটা ঠিক আছে কিনা পরিচালক আমাকে নিজেই জিজ্ঞেস করে৷ তারপর আমার বলায়, সেটা ঠিকও করে দেন তিনি ৷ একজন নতুন অভিনেতার পক্ষে এটা খুব বড় পাওয়া ৷\nমুম্বই বড় জায়গা, স্ট্রাগল প্রচুর ৷ এসব ভাবনা আপনাকে বিচলিত করে?\nশুভাশিস: আসলে এভাবে আমি ঠিক ভাবি না ৷ এই স্ট্রাগল কথাটায় আপত্তি আছে আমার ৷ আমি বরং স্বপ্নের পিছনে ছুটছি এটা বলতে ভালবাসি ৷ নিজের অভিনয়, ক্রাফ্টের ওপর ভালোবাসা ও ভরসা দুটোই আছে৷ তাই স্ট্রাগলের মতো নেগেটিভ শব্দকে গুরুত্ব দিই না ৷ আমি তো দুম করেই মুম্বইতে চলে এসেছি ৷ যদি এতকিছু ভাবতাম, তাহলে কলকাতাতেই হয়তো থেকে যেতাম৷ ২০১৭ সালে এসেছি, এখন ২০২০ ৷ অনেক ভালো ভালো কাজ করে ফেলেছি ৷ আরও ভালো কাজের সুযোগ পাচ্ছি ৷ তাই নেগেটিভ ভেবে লাভ আছে ?\n৫ বছর পর নিজেকে কোথায় দেখতে চান? স্টার নাকি অ্যাক্টর ?\nশুভাশিস: স্টার কে না হতে চায়? আমিও চাই ৷ তবে হ্যাঁ, এর সঙ্গে ভালো অভিনেতা হিসেবে যেন পরিচিতি লাভ করতে পারি৷ এটাই চাই !\nযদি অভিনেতা না হতেন, তাহলে কী হতেন?\nশুভাশিস: ক্রিকেটার ! তবে ১০ টা ৫ টা অফিস করার মানুষ আমি নই ৷ অবশ্য চাকরিও করেছি ৷ কিন্তু সেই কাজে আনন্দ পাইনি !\nFirst published: July 11, 2020, 16:59 IST


বুধবার, ০৭ নভেম্বর, ২০১৮ (১৪:১০)\nঐক্যফ্রন্টের সমাবেশ নিয়ে প্রশংসা করলেন প্রধানমন্ত্রী\nপ্রধানমন্ত্রী শেখ হসিনার সঙ্গে দ্বিতীয় দফায় ড. কামাল হোসেনের নেতৃত্বে জাতীয় ঐক্যফ্রন্টের ১১ সদস্যের প্রতিনিধি দলের সংলাপ শেষ হয়েছে।\nসংলাপের জন্য ডাকা বৈঠকের শুরুতেই প্রধানমন্ত্রী শেখ হাসিনা জাতীয় ঐক্যফ্রন্টরে সমাবেশের প্রশংসা করেন।\nএ সংলাপে ড. কামাল হোসেনের সঙ্গে প্রতিনিধি দলে রয়েছেন জেএসডির সভাপতি আ স ম আব্দুর রব, বিএনপির মহাসচিব মির্জা ফখরুল ইসলাম আলমগীর, বিএনপির স্থায়ী কমিটির সদস্য ড. খন্দকার মোশাররফ হোসেন, ব্যারিস্টার মওদুদ আহমদ, গণফেরামের মহাসচিব মোস্তফা মহসিন মন্টু, গণফোরামের কার্যকরী সভাপতি অ্যাডভোকেট সুব্রত চৌধুরী, নাগরিক ঐক্যের আহ্বায়ক মাহমুদুর রহমান মান্না, নাগরিক ঐক্যের উপদেষ্টা এস এম আকরাম, জেএসডির সাধারণ সম্পাদক আব্দুল মালেক রতন, জাতীয় ঐক্য প্রক্রিয়ার কেন্দ্রীয় নেতা সুলতান মোহাম্মদ মনসুর।


মহানবী (সা.)-এর মহান আদর্শ | Alokito Cox's Bazar:: আলোকিত কক্সবাজার\nপ্রথম পাতা ইসলাম মহানবী (সা.)-এর মহান আদর্শ\nশাহ মাহমুদ হাসান:\nমহানবী হজরত মুহম্মাদ (সা.) ছিলেন সব শ্রেণী-পেশার মানুষের জন্য এক অনুপম আদর্শ। তিনি ছিলেন শিশুর আদর্শ, যুবকের আদর্শ, সৈনিকের আদর্শ, সেনাপতির আদর্শ, স্বামীর আদর্শ, পিতার আদর্শ, নানার আদর্শ, ব্যবসায়ীর আদর্শ, শিক্ষকের আদর্শ ও রাষ্ট্রনায়কের আদর্শ।\nপৃথিবীর অন্যকোনো মহামানবের ভেতরে এমন অপুর্ব দৃষ্টান্ত পাওয়া যাবে না, যার সমাহার ও সংমিশ্রণ শুধু এই মহামানবের জীনাদর্শেই বিদ্যমান। তাঁর অনুসরণ-অনুকরণ করার মধ্যে মানব জীবনের ঐকান্তিক সফলতা নিহিত। রাসুল (সা.) পৃথিবীতে আগমন করেছেন সচ্চরিত্রের বিকাশ সাধনের লক্ষ্যে। রাসুল (সা.) বলেছেন, ‘আমাকে সচ্চরিত্রের পূর্ণতা সাধনের নিমিত্তই প্রেরণ করা হয়েছে। ’ (জামেউল আহাদিস : ৬৭২৯)\nরাসুল (সা.) ছিলেন সৃষ্টির সেরা মানুষ। নিরপেক্ষ ঐতিহাসিকরাও অকপটে স্বীকার করেছেন যে মুহাম্মাদ (সা.) সর্ব কালের, সর্ব যুগের শ্রেষ্ঠ মহামানব। রাসুল (সা.)-এর চরিত্র সম্পর্কে স্বয়ং আল্লাহ তাআলা ইরশাদ করেন, ‘আপনি অবশ্যই মহান চরিত্রের অধিকারী। ’ (সুরা কালাম, আয়াত : ৪)। অর্থাৎ নৈতিক চরিত্রের সর্বোচ্চ মানের ওপর আপনি অধিষ্ঠিত।\nরাসুলুল্লাহ (সা.)-এর নৈতিক চরিত্রের মান নিয়ে মক্কার মুশরিকদেরও অভিযোগ ছিল না। তাঁর বিশ্বস্ততা ও উন্নত চারিত্রিক বৈশিষ্ট্য সম্পর্কে তাদের ছিল না কোনো দ্বিমত। রাসুলুল্লাহ (সা.)-এর নৈতিক চরিত্রের সর্বোত্তম সংজ্ঞা দিয়ে হজরত আয়েশা (রা.) বলেছেন, ‘কোরআনই ছিলো তাঁর চরিত্র। ’ রাসুলুল্লাহ (সা.) দুনিয়ার তাবৎ মানুষের সামনে শুধু কোরআনের শিক্ষাই পেশ করেননি। বরং তিনি নিজেকে কোরআনের জীবন্ত নমুনা হিসেবে উপস্থাপন করেছিলেন। কুরআন মজিদে যে নৈতিক গুণাবলীকে উৎকৃষ্ট কাজ বলে উল্লেখ করা হয়েছে, সেসব গুণে তিনি ছিলেন পরিপূর্ণ গুণান্বিত।\nপ্রতিশোধ নেওয়ার সুযোগ ও ক্ষমতা থাকা সত্ত্বেও তিনি চরম শত্রুকেও ক্ষমা করে দিতেন। মক্কা বিজয়ের দিনে রাসুল (সা.) মক্কার লোকদের উদ্দেশ্যে ঐতিহাসিক ভাষণে বলেছিলেন, ‘হে কুরাইশরা! তোমরা আমার কাছ থেকে আজ কেমন ব্যবহার আশা করো?’ তারা বলল, সম্মানিত ভাই ও ভ্রাতুষ্পুত্রের মতো! তিনি বললেন, ‘তোমরা চলে যাও! আজ তোমরা মুক্ত!’ যারা একসময় তাঁকে অনেক অত্যাচার-নির্যাতন, সামাজিকভাবে বয়কট করা এমনকি হত্যার চেষ্টা পর্যন্ত করেছিল, অথচ তিনি তাদের সবাইকে ক্ষমা করে দিলেন! এভাবেই সহনশীলতা তাঁর চরিত্রকে নিয়ে গিয়েছিল এক অনন্য উচ্চতায়। রাসুল (সা.) একবার সাহাবিদের সঙ্গে মসজিদে বসা ছিলেন। এমন সময় একজন বেদুঈন এসে সেখানে পেশাব করা শুরু করলে সাহাবিরা তাকে ধমক দিয়ে থামতে বললেন। রাসুল (সা.) বললেন, ‘তাকে ছেড়ে দাও; বাধার সৃষ্টি করো না। ’ তারপর তিনি লোকটিকে ডেকে বললেন, ‘এটা মসজিদ, এ স্থান অপবিত্রতা কিংবা পেশাব পায়খানার জন্য উপযুক্ত নয়। ’ অতঃপর রাসুল (সা.) একজনকে বললেন, তুমি পানি ভর্তি একটা বালতি নিয়ে আসো। এরপর এর ওপর ঢেলে দাও। তিনি বালতিতে পানি এনে তার ওপর ঢেলে দিলেন। (মুসনাদে আহমাদ, হাদিস : ১২৯৮৪)\nসৃষ্টিকূলের মধ্যে রাসুলুল্লাহ (সা.)-এর মতো দানবীর আর কাউকে পাওয়া যাবে না। কেউ তাঁর কাছে কিছু চেয়েছে, অথচ তিনি তা দেননি এমন ঘটনা কখনো ঘটেনি। একবার তাঁর কাছে একজন লোক আসল সাহায্য প্রার্থী হয়ে, তিনি তাকে দুই পাহাড়ের মাঝের সব বকরি দিয়ে দিলেন। অতঃপর লোকটি নিজের সম্প্রদায়ের কাছে গিয়ে বলল, ‘হে আমার সম্প্রদায়! তোমরা ইসলাম গ্রহণ করো। কেননা, মুহাম্মদ (সা.) এত বেশি পরিমাণে দান করেন যে তিনি নিঃস্ব হয়ে যাওয়ার কোনো ভয় করেন না। ’ (মুসলিম, হাদিস : ২৩১২)\nসৃষ্টির সেরা মানুষ হয়েও তিনি বিলাশসতামুক্ত অত্যন্ত সাদা-মাটা ও অনাড়ম্বর জীবনযাপনে অভ্যস্ত ছিলেন। রাসুলুল্লাহ (সা.) গাছের লতা-পাতা দিয়ে তৈরি করা বিছানায় ঘুমাতেন। এতে তার শরীর মুবারকে দাগ হয়ে যেত। সাহাবারা ভালো কোনো বিছানার ব্যবস্থা করার আবদার জানালে তার প্রতিউত্তরে তিনি বলতেন, ‘আমার দুনিয়ার প্রতি কোনো আকর্ষণ নেই। আমি দুনিয়াতে একজন পথচারী ছাড়া আর কিছুই নই। যে পথচারী একটা গাছের ছায়ায় আশ্রয় নিয়ে একটু পরে সেটা ছেড়ে চলে যায়। ’ (তিরমিজি, হাদিস : ২৩৭৭)\nকোরআন নাজিলের সূচনালগ্নে তিনি ভীত সন্ত্রস্ত হয়ে খাদিজা (রা.) এর কাছে নিজের প্রাণনাশের আশঙ্কা ব্যক্ত করলে খাদিজা (রা.) তাঁকে অভয় দিয়ে বললেন, ‘আল্লাহর শপথ! আল্লাহ আপনাকে কখনো অপমানিত করবেন না। কারণ আপনি তো আত্মীয়-স্বজনের সঙ্গে সদ্ব্যবহার করেন, অসহায় দুর্বলের দায়িত্ব বহন করেন, নিঃস্বকে সাহায্য করেন, মেহমানের মেহমানদারী করেন এবং দুর্দশাগ্রস্তকে সাহায্য করেন। ’ (বুখারি, হাদিস : ৩)\nঅতএব এরকম উন্নত আদর্শবান মানুষের ধ্বংস হবার কথা নয়। এ কথা হজরত খাদিজা তাঁর অভিজ্ঞতা দিয়ে বুঝতে পেরেছিলেন। রাসুলুল্লাহ (সা.) কখনো কোনো নারীর গায়ে হাত তোলেননি। তিনি ছিলেন স্ত্রীদের কাছে একজন আদর্শ স্বামী। এ প্রসঙ্গে তিনি ইরশাদ করেন, ‘তোমাদের মধ্যে সেই উত্তম, যে তার স্ত্রীর কাছে উত্তম। এবং আমি তোমাদের মধ্যে সর্বোত্তম। কেননা আমি আমার স্ত্রীদের কাছে উত্তম। ‘ (ইবনে মাজাহ, হাদিস : ১৯৭৭)\nতিনি তাঁর অধীন কাজের লোকদের সঙ্গে যে ব্যবহার করেছেন, তা পৃথিবীর ইতিহাসে বিরল দৃষ্টান্ত হয়ে রয়েছে। তাদের ভাই বলে স্বীকৃতি দিয়ে শ্রমজীবি মানুষের মতো সঙ্গত অধিকার প্রতিষ্ঠা করেছেন। তিনি ইরশাদ করেছেন, ‘তারা হচ্ছে তোমাদের ভাই ও তোমাদের খাদেম। মহান আল্লাহ তাদের তোমাদের অধীন করে দিয়েছেন। অতএব তোমাদের যার অধীনে তার ভাই আছে, তাকে তাই খাওয়ানো উচিত যা সে নিজে খায় এবং তাকে তাই পরানো উচিত যা সে নিজে পরে। সামর্থ্যের বাইরের কাজের বোঝা তাদের ওপর চাপিয়ে দিয়ো না। আর এ ধরনের কাজের বোঝা তাদের ওপর চাপিয়ে দিলে তবে তাদের সাহায্য করো। ’ (বুখারি, হাদিস : ১৩৬০)। তিনি কখনো কোনো কাজের লোককে মারধর করেননি। হজরত আনাস (রা.) শিশু অবস্থায় রাসুল (সা.)-এর খাদেম হিসেবে নিয়োজিত ছিলেন। তিনি বলেছেন, ‘আমি একটানা দশটি বছর রাসুল (সা.) এর সেবায় নিয়োজিত ছিলাম। এই সুদীর্ঘ সময়ে রাসুল কখনোই আমার প্রতি বিরক্ত প্রকাশ করে উফ শব্দটুকু উচ্চারণ করেননি। আমার কোনো কাজ দেখে কখনো বলেননি, তুমি এ কাজ করলে কেন? কিংবা কাজ না করলে কখনো বলেননি, তুমি এ কাজ করলে না কেন? (বুখারি, হাদিস : ৫৬৯১)। এজন্যই মহানবীর চরিত্রকে মানব জাতির জন্য শ্রেষ্ঠ আদর্শ হিসেবে নির্ধারণ করা হয়েছে, আল্লাহ তাআলা বলেছেন, ‘নিশ্চয়ই আল্লাহর রাসুল (সা.)-এর আদর্শ তোমাদের জন্য সর্বোত্তম আদর্শ। ’ (সুরা আহজাব, আয়াত : ২১)\nজীবনের সফলতা পেতে হলে তাঁর আদর্শের পূর্ণ অনুসারী হতে হবে। তাঁর আদর্শ বাদ দিয়ে অন্য কারো আদর্শ অনুসরণ করে জীবনে সফল হওয়া যাবে না। ইরশাদ হচ্ছে, ‘যে আল্লাহ ও তাঁর রাসুলের আনুগত্য করে, সে অবশ্যই মহাসাফল্য লাভ করবে। ’ (সুরা আহজাব, আয়াত : ৭১)। জান্নাত প্রপ্তির পূর্বশর্ত হিসেবে রাসুল (সা.)-এর অনুকরণের শর্ত জুড়ে দেওয়া হয়েছে। ইরশাদ হয়েছে, ‘যে ব্যক্তি আল্লাহ ও তাঁর রাসুলের আনুগত্য করবে, আল্লাহ তাকে এমন জান্নাতসমূহে প্রবেশ করাবেন, যার তলদেশ দিয়ে নদী প্রবাহমান। আর সেটিই প্রকৃত সফলতা। ’ (সুরা নিসা, আয়াত : ১)\nরাসুলে করিম (সা.)-কে সৃষ্টি করা হয়েছে সবার জন্য অনুসরণীয় ও মুক্তির কান্ডারী হিসেবে। আল্লাহর ভালবাসা প্রাপ্তি মহানবীর পরিপূর্ণ আনুগত্য ও অনুসরণের ওপর নির্ভরশীল। আল্লাহ তায়ালা পবিত্র কোরআনে বলেছেন, ‘হে রাসুল! তুমি লোকদের বলে দাও, যদি তোমরা আল্লাহকে ভালবাসো, তাহলে আমার অনুসরণ করো। তাহলে আল্লাহও তোমাদের ভালবাসবেন। ’ (সুরা আলে ইমরান, আয়াত : ৩১)। রাসুলকে ভালোবাসার নিদর্শন হচ্ছে তাঁর আনুগত্য ও অনুসরণ করা। তাঁর সুন্নত অনুযায়ী জীবন যাপন না করে নিজেকে আশেকে রাসুল বলে দাবি করা অর্থহীন। রাসুল (সা.) বলেছেন, ‘আমার উম্মতের সব লোকই জান্নাতি হবে অস্বীকারকারী ছাড়া। জিজ্ঞেস করা হলো, হে আল্লাহর রাসুল! অস্বীকারকারী কে? রাসুল (সা.) বললেন, যে আমার অনুসরণ করবে, সে জান্নতে প্রবেশ করবে, আর যে আমার নাফরমানি করবে, সেই অস্বীকারকারী। ’ (বুখারি, হাদিস : ৬৮৫১)\nলেখক : এমফিল গবেষক, ইসলামী বিশ্ববিদ্যালয়/কালেরকণ্ঠ


বিএলকে হাসপাতাল নয়াদিল্লিতে শীর্ষ ল্যাপারোস্কোপিক সার্জন\nডাঃ কে এন শ্রীবাস্তব\nসিনিয়র পরামর্শদাতা এবং এইচওডি -সাধারণ এবং সর্বনিম্ন অ্যাক্সেস সার্জারি, ল্যাপারোস্কোপিক সার্জারি\nডাঃ কে.এন. শ্রীবাস্তব গত 47 বছর ধরে একজন সফল জেনারেল সার্জন ছিলেন। তিনি এম.বি.বি.এস., এম.এস. - জেনারেল সার্জারি, এফ.আই.সি.এস., এফ.আই.এ.জি.ই.এস., এফ.সি.এল.এস. পড়াশোনা এবং সম্পূর্ণ করেছেন। । বর্তমানে তিনি দিল্লির পুসা রোডের বিএলকে সুপার স্পেশালিটি হাসপাতালে অনুশীলন করছেন। সাফল্যের সাথে অসংখ্য রোগীর চিকিত্সা করার পরে, ড। (অধ্যাপক) কে। এন। শ্রীবাস্তব সাধারণ এবং ন্যূনতম অ্যাক্সেস সার্জারির ক্ষেত্রে এক শীর্ষস্থানীয় নাম। তিনি তার বহুমুখী এবং ধৈর্য কেন্দ্রিক পদ্ধতির জন্য ব্যাপকভাবে স্বীকৃত হয়েছেন।\nডাঃ রাজন মদন\nসিনিয়র কনসালটেন্ট - সাধারণ এবং ন্যূনতম প্রবেশ াধিকার সার্জারি\nডঃ রাজন মদন একজন অনুশীলনকারী জেনারেল সার্জন যার ৪৪ বছরের অভিজ্ঞতা আছে। তিনি নয়া দিল্লিতে অবস্থিত। তিনি দিল্লি বিশ্ববিদ্যালয় থেকে 1976 সালে এমবিবিএস অনুসরন করেন। তিনি দিল্লি বিশ্ববিদ্যালয় দিল্লি বিশ্ববিদ্যালয় থেকে 1981 সালে এমএস সম্পন্ন করেন। ডঃ রাজন মদন তার বিশেষায়িত ক্ষেত্রে একজন অভিজ্ঞ, দক্ষ এবং পুরস্কৃত ডাক্তার। ডাঃ রাজন মদন নয়া দিল্লির বিএলকে সুপার স্পেশালিটি হাসপাতালে অনুশীলন করেন। বিএলকে সুপার স্পেশালিটি হাসপাতাল 5, রাধা সোয়ামি সাতসাং রাজেন্দ্র প্লেস, পুসা রোড, নয়া দিল্লি অবস্থিত।\nডাঃ হরমিত সিং কাপুর\nডঃ হরমিত সিং কাপুর একজন অনুশীলনকারী জেনারেল সার্জন যার ৩১ বছরের অভিজ্ঞতা আছে। তিনি নয়া দিল্লিতে অবস্থিত। তিনি দিল্লি বিশ্ববিদ্যালয় থেকে 1989 সালে এমবিবিএস অনুসরন করেন। তিনি হিমাচল প্রদেশ বিশ্ববিদ্যালয় থেকে 1995 সালে তার এমএস সম্পন্ন করেন। ডঃ হরমিত সিং কাপুর তার বিশেষায়িত ক্ষেত্রে একজন অভিজ্ঞ, দক্ষ এবং পুরস্কৃত ডাক্তার।\nডাঃ মোহিত জৈন\nসিনিয়র কনসালটেন্ট - সাধারণ এবং ন্যূনতম প্রবেশ সার্জারি\nনয়া দিল্লির বিএলকে সুপার স্পেশালিটি হাসপাতালে ডাঃ মোহিত জৈন অনুশীলন করেন। বিএলকে সুপার স্পেশালিটি হাসপাতাল 5, রাধা সোয়ামি সাতসাং রাজেন্দ্র প্লেস, পুসা রোড, নয়া দিল্লি অবস্থিত। মোহিত জৈন ইন্ডিয়ান মেডিক্যাল অ্যাসোসিয়েশন (আইএমএ), অ্যাসোসিয়েশন অফ সার্জনস অফ ইন্ডিয়া মেডিক্যাল অ্যাসোসিয়েশন (আইএমএ), অ্যাসোসিয়েশন অফ সার্জনস অফ ইন্ডিয়া এবং হার্নিয়া সোসাইটি অফ ইন্ডিয়ার একজন সম্মানিত সদস্য। তিনি মুম্বাই বিশ্ববিদ্যালয় থেকে 2000 সালে এমবিবিএস অনুসরন করেন। তিনি মুম্বাই বিশ্ববিদ্যালয় মুম্বাই বিশ্ববিদ্যালয় থেকে 2004 সালে তার এমএস সম্পন্ন করেন। ডঃ মোহিত জৈন একজন অনুশীলনকারী জেনারেল সার্জন যার ২০ বছরের অভিজ্ঞতা আছে। তিনি নয়া দিল্লিতে অবস্থিত।\nডাঃ অজয় কুমার চৌহান\nসিনিয়র কনসালটেন্ট - সাধারণ এবং ন্যূনতম অ্যাক্সেস সার্জারি\nতিনি ১৯৯ 1996 সালে মীরাটের চৌধুরী চৌধুরী চরণ সিং বিশ্ববিদ্যালয় থেকে এমবিবিএস অর্জন করেছিলেন। তিনি ২০১০ সালে দিল্লির জাতীয় পরীক্ষা বোর্ড থেকে ডিএনবি শেষ করেছেন। তিনি ২০১১ সালে নয়াদিল্লির মাওলানা আজাদ মেডিকেল কলেজ থেকে ফেলোশিপও করেছেন। ডঃ অজয় কুমার চৌহান তাঁর বিশেষজ্ঞের ক্ষেত্রে অভিজ্ঞ, দক্ষ এবং সম্মানিত ডাক্তার। ডাঃ অজয় কুমার চৌহান একজন অনুশীলনকারী জেনারেল সার্জন, যিনি 24 বছরের অভিজ্ঞতা নিয়ে আছেন। তিনি নয়া দিল্লিতে অবস্থিত।\nডাঃ অমিত আগরওয়াল\nতিনি ২০০২ সালে নয়াদিল্লির অল ইন্ডিয়া ইনস্টিটিউট অফ মেডিকেল সায়েন্সেস থেকে তাঁর ডিএম অনুসরণ করেছিলেন। তিনি ১৯৯১ সালে দিল্লি বিশ্ববিদ্যালয় থেকে এমবিবিএস শেষ করেন। তিনি ১৯৯ 1996 সালে দিল্লি বিশ্ববিদ্যালয় থেকে এমডিও করেছেন। ডঃ অমিত আগরওয়াল অনুশীলনকারী অনকোলজিস্ট যিনি 28 বছরের অভিজ্ঞতার সাথে আছেন। তিনি নয়া দিল্লিতে অবস্থিত। ডঃ অমিত আগরওয়াল তাঁর বিশেষজ্ঞের ক্ষেত্রে অভিজ্ঞ, দক্ষ এবং সম্মানিত ডাক্তার।


শিক্ষার্থীদের না জানিয়ে একাদশ শ্রেণীর ভর্তির আবেদন, শিক্ষা প্রতিষ্ঠানের বিরুদ্ধে অভিযোগ - CNNEWS24.COM\nশিক্ষার্থীদের না জানিয়ে একাদশ শ্রেণীর ভর্তির আবেদন, শিক্ষা প্রতিষ্ঠানের বিরুদ্ধে অভিযোগ\nমে ১৮, ২০১৮ by Md Mosarof Hossen Rayhan\nসিএন নিউজ শিক্ষাঙ্গন ডেস্কঃ–\nসাভারের ব্যাংক কলোনি এলাকার কলেজেক্স কলেজে কর্তৃপক্ষের বিরুদ্ধে একাদশ শ্রেণিতে অনলাইনে ভর্তির আবেদন নিয়ে শিক্ষার্থীদের সঙ্গে প্রতারণার অভিযোগ পাওয়া গেছে। চন্দনা ও লাবনী নামের দুই শিক্ষার্থীর অভিভাবক সাভার মডেল থানায় লিখিত অভিযোগ করেছেন কলেজের বিরুদ্ধে।\nএসএসসি পরীক্ষায় উত্তীর্ণদের তালিকা সংগ্রহ করে বাড়ি বাড়ি গিয়ে কলেজে ভর্তির আবেদনের জন্য ফ্রি এসএমএসের মাধ্যমে কলেজ কর্তৃপক্ষ কৌশলে ওই শিক্ষার্থীদের না জানিয়েই সংশ্লিষ্ট কলেজকে প্রথম পছন্দের তালিকায় রাখতে বাধ্য করিয়েছেন। এমনকি শিক্ষার্থীদের অজান্তে তাদের রোল নম্বর সংগ্রহ করে এসএমএসের মাধ্যমে নিজেদের কলেজে ভর্তির আবেদন করিয়ে নিয়েছে কলেজেক্স কর্তৃপক্ষ। ক্ষুদ্ধ শিক্ষার্থীরা জানায়, কলেজেক্স কর্তৃপক্ষ কয়েক শতাধিক শিক্ষার্থীর এসএমএস করিয়ে দিয়েছে।\nতবে তাদের তালিকায় শুধু কেলেজেক্স কলেজের নাম রাখা হয়েছে। কর্তৃপক্ষ বাড়ি বাড়ি গিয়ে ফ্রি এসএমএস করে দেয়ার নামে শিক্ষার্থীদের সঙ্গে প্রতারণা করেছে। ফলে ভুক্তভোগী শিক্ষার্থীরা তাদের পছন্দের কলেজে ভর্তির জন্য আবেদন করতে পারছে না। এ ঘটনায় চন্দনা ও লাবনী নামের দুই শিক্ষার্থীর অভিভাবক সাভার মডেল থানায় লিখিত অভিযোগ করেছেন। এ ছাড়াও প্রাতিষ্ঠানটির স্কুল শাখার এসএসসি পরীক্ষায় পাস করা শিক্ষার্থীদের অগোচরে একই কলেজের একাদশ শ্রেণিতে আবেদন করানো প্রায় অর্ধশত শিক্ষার্থীর অভিযোগ পাওয়া গেছে।\nশিক্ষার্থীরা অভিযোগ করে বলেন, এসএসসি পরীক্ষার শেষ দিন স্কুল কর্তৃপক্ষ প্রত্যেক শিক্ষার্থীর কাছ থেকে প্রবেশপত্র নিয়ে নেয়। ১৩ মে থেকে অনলাইনে কলেজে ভর্তির আবেদন শুরু হলে শিক্ষার্থীরা আবেদন করতে গিয়ে দেখে, তাদের নামে আগেই নিবন্ধন করা হয়ে গেছে। অর্থাৎ ওই প্রতিষ্ঠান থেকে তাদের নাম আগেই আবেদন করে রাখা হয়েছে। ফলে শিক্ষার্থীরা তাদের পছন্দের কলেজে ভর্তি হওয়ার সুযোগ পাচ্ছে না।\nকলেজের অধ্যক্ষ মো. কামরুজ্জামান জানান, যেসব ছাত্রছাত্রী আমাদের কলেজে ভর্তি হতে চায় না আগামী রোববারের মধ্যে সংশ্লিষ্ট দপ্তরে গিয়ে তাদের ভর্তি আবেদনটি বাতিল করে বিষয়টি সমাধান করা হবে।\nএদিকে, ভর্তিতে প্রথম পাঁচদিনে প্রায় আট লাখ আবেদন জমা পড়েছে। অনলাইন ও এসএমএসের মাধ্যমে এসব আবেদন জাম পড়েছে। ১৩ মে আবেদন শুরু হয়। বৃহস্পতিবার পর্যন্ত দেশের আটটি সাধারণ বোর্ড ও মাদরাসা বোর্ডের বিভিন্ন প্রতিষ্ঠানে প্রায় ৮ লাখ আবেদন জমা হয়েছে।\nজানা যায়, সারাদেশে ৭ হাজার ৩১৯টি কলেজে ২৮ লাখ ৭৬ হাজার ২৯৯টি আসন রয়েছে। তার মধ্যে ঢাকা বোর্ডের অধীনে ৯৮৭টি কলেজ রয়েছে। সেখানে ৪ লাখ ৬৬ হাজার ৮৮৭টি আসন রয়েছে। মাদরাসা বোর্ডের অধীনে ৩২ হাজার ৩৬৪টি কলেজে ৪২ হাজার ৭৪৪টি আসন রয়েছে। তাই ভর্তিতে আসন সংকট হবে না।\nজানা গেছে, এবার ঢাকা বোর্ডে মোট ৪ লাখ ৩২ হাজার ২০১ জন পাস করেছে। পাস করা শিক্ষার্থীর চাইতে আসন সংখ্যা বেশি রয়েছে। এছাড়া আট বোর্ডের অধীনে ২১ লাখ ৩৩ হাজার ৫৫৯টি আসন রয়েছে। সেখানে এবার ১৫ লাখ ৭৬ হাজার ১০৪ জন শিক্ষার্থী এসএসসি পাস করেছেন। সাধারণ বোর্ডেও পাসের চাইতে আসন সংখ্যা বেশি রয়েছে।\nPosted in top head news, ঢাকা, শিক্ষাঙ্গন\nPrevরমজান মাসে জান্নাতের দরজাগুলো খুলে দেওয়া হবে!\nNextরোজা রেখে অসুস্থ হলে যা করা যাবে এবং যা করা যাবেনা